hotchpotch/miracl-hf-unified huggingface dataset:
โทมัส ยอร์ช น็อกซ์
โทมัส ยอร์ช น็อกซ์ (; พ.ศ. 2367–2430) เป็นกงสุลใหญ่ชาวอังกฤษประจำสยามในสมัยพระบาทสมเด็จพระจุลจอมเกล้าเจ้าอยู่หัว เป็นบุตรของนายเจมส์ สเปนเซอร์ น็อกซ์ กับนางคลารา บาร์บารา แบรส์เฟิร์ด เดิมเป็นทหารอังกฤษยศร้อยเอกประจำประเทศอินเดีย กล่าวกันว่าพอเล่นพนันแข่งม้าจนหมดตัว จึงลาออกจากตำแหน่งตามร้อยเอกอิปเป มาทำงานที่สยามในรัชสมัยพระบาทสมเด็จพระจอมเกล้าเจ้าอยู่หัว โดยร้อยเอกอิปเปได้เป็นครูทหารวังหลวง ส่วนนายน็อกซ์ พระบาทสมเด็จพระปิ่นเกล้าเจ้าอยู่หัวโปรดเกล้าฯ ให้เป็นครูวังหน้า เป็นผู้ฝึกทหารอย่างยุโรป และยังได้เข้ากองทัพกรมหลวงวงศาธิราชสนิทไปตีเมืองเชียงตุง
พระบาทสมเด็จพระปิ่นเกล้าเจ้าอยู่หัวประทานผู้หญิงวังหน้าชื่อปราง ให้เป็นภรรยา มีลูกด้วยกันสามคน ต่อมาเมื่อรัฐบาลอังกฤษตั้งกงสุลในกรุงเทพฯ และด้วยความรู้การเมืองและภาษาไทย จึงทำงานเป็นผู้ช่วยกงสุล แล้วได้เลื่อนตำแหน่งจนได้เป็นกงสุลเยเนอราล มีบรรดาศักดิ์เป็นเซอร์ อีกทั้งยังสนิทและคุ้นเคยกับเจ้าพระยาศรีสุริยวงศ์ และได้เป็นกงสุลใหญ่อังกฤษกับอภิรัฐมนตรีในสมัยสมเด็จเจ้าพระยาบรมมหาศรีสุริยวงศ์ เป็นผู้สำเร็จราชการแผ่นดิน
โทมัส ยอร์ช น็อกซ์สมรสกับปราง หญิงเชื้อสายทวายที่ได้รับพระราชทานจากวังหน้า มีบุตรด้วยกัน 3 คน ได้แก่
ต่อมาบุตรสาว แฟนนี่ น็อกซ์แต่งงานกับพระปรีชากลการ (สำอาง อมาตยกุล) ซึ่งเกิดเหตุการณ์ระหองระแหงระหว่างพระปรีชากลกับสมเด็จเจ้าพระยาบรมมหาศรีสุริยวงศ์ จากการที่มาจากความประพฤติไม่ชอบของพระปรีชากลการ ทำให้นายน็อกซ์พยายามใช้อิทธิพลของตนในฐานะผู้แทนรัฐบาลอังกฤษสั่งเรือรบเข้ามาข่มขู่รัฐบาลสยามเพื่อช่วยลูกเขย แต่ผลคือพระปรีชากลการถูกลงโทษประหารชีวิต พร้อมถูกริบราชบาตร นายน็อกซ์ถูกทางการอังกฤษเรียกตัวกลับไป นางแฟนนีลูกสาวต้องหนีออกนอกประเทศและไม่มีข่าวหลังจากนั้นอีกเลย
อนึ่ง ในช่วงแรกที่นายนอกซ์เป็นกงสุลนั้น มีชาวอังกฤษชื่อเฮนรี อาลาบาศเตอร์ ดำรงตำแหน่งเป็นรองกงสุล ซึ่งต่อมาคือต้นตระกูลของพลอากาศเอกสิทธิ เศวตศิลา องคมนตรี
ฟุตบอลถ้วยพระราชทาน ค 2551/52
การแข่งขันฟุตบอลถ้วยพระราชทาน ถ้วย ค ของประเทศไทย จัดขึ้นระหว่างวันที่ 8 ธ.ค. 2551 - ??? โดยมีจำนวนทีมที่เข้าร่วมการแข่งขันทั้งสิ้น 28 ทีม แบ่งการแข่งขันเป็น 8 สายในรอบแรก โดยทีมที่ได้อันดับที่หนึ่งและสองของแต่ละสาย จะไปแข่งขันต่อในรอบแพ้คัดออก โดยทำการแข่งขันที่ สนามฟุตบอลบางกอกกล๊าส
ไวเซิร์ด
ไวเซิร์ด (Vizard) เป็นตัวละครในเทพมรณะ พวกเขาคือเหล่ายมทูตที่นำเอาพลังฮอลโลว์มาเสริมให้กับตนเองทำให้มีพลังที่ก้าวล้ำเหนือกว่ายมทูตทั่ว ๆ ไป โดยเหล่าไวเซิร์ดมีความสามารถในการดึงเอาหน้ากากฮอลโลว์มาสวมยามที่ต้องการใช้พลังฮอลโลวได้ และยังคงมีดาบฟันวิญญาณแบบยมทูตอยู่เช่นเดิม เหล่าไวเซิร์ดถูกขับไล่จากโซลโซไซตี้มานาน 110 ร้อยปีแล้ว เพราะถือว่ามีความเกี่ยวข้องกับฮอลโลว์
เสือ แครี่บอย
เสือ แครี่บอย เกิดเมื่อ พ.ศ. 2519 ที่ จังหวัดอุบลราชธานี สถิติการชก 11 ครั้ง ชนะ 8 (น็อค 4) แพ้ 3
สาริกา ยนตรกิจ
สาริกา ยนตรกิจ สถิติการชก 7 ครั้ง ชนะ 4 (น็อค 1) แพ้ 3
ราฟาเอล ตอร์เรส
ราฟาเอล ตอร์เรส () นักมวยสากลชาวโดมินิกัน เกิดเมื่อ 17 เมษายน พ.ศ. 2509 ที่เมืองซานเตียโกเดโลสกาบาเยโรส (Santiago de los Caballeros) สาธารณรัฐโดมินิกัน สถิติการชก 25 ครั้ง ชนะ 16 (น็อก 3) แพ้ 9
โทชิอากิ นิชิโอกะ
โทชิอากิ นิชิโอกะ () อดีตนักมวยสากลชาวญี่ปุ่น เกิดเมื่อวันที่ 25 กรกฎาคม พ.ศ. 2519 ที่เมืองคาโกงาวะ จังหวัดเฮียวโงะ ประเทศญี่ปุ่น
นิชิโอกะเป็นนักมวยถนัดซ้าย มีหมัดซ้ายที่หนัก โดยถือเป็นคู่ปรับคนสำคัญของ วีระพล นครหลวงโปรโมชั่น นักมวยชาวไทย ที่เคยชกด้วยกันมาทั้งหมด 4 ครั้ง แต่นิชิโอกะไม่สามารถเอาชนะวีระพลได้เลย โดยเป็นการเสมอ 2 ครั้ง แพ้คะแนน 2 ครั้ง เมื่อครั้งชกชิงแชมป์โลกรุ่นแบนตั้มเวท ของ WBC
แต่เมื่อเลื่อนรุ่นขึ้นไปชกในรุ่นซูเปอร์แบนตั้มเวท นิชิโอกะสามารถเอาชนะคะแนน นภาพล เกียรติศักดิ์โชคชัย ในการชิงแชมป์เฉพาะกาลในรุ่นนี้ที่ว่างของ WBC ไปได้ ซึ่งนภาพลถือเป็นนักมวยรุ่นน้องของวีระพล เพราะอยู่ในสังกัดเดียวกัน และมีวีระพลเป็นเทรนเนอร์ด้วย
เมื่อนิชิโอกะเป็นแชมป์โลกแล้ว สามารถป้องกันตำแหน่งได้หลายต่อหลายครั้งอย่างสวยงาม และหลายครั้งยังเป็นการไปชกถึงสหรัฐอเมริกาและเม็กซิโกอีก จนกระทั่งกลายเป็นนักมวยที่มีชื่อเสียงขึ้นมา จนกระทั่งในกลางปี พ.ศ. 2555 จึงได้ถูกประกบคู่ให้ล้มแชมป์โลกในรุ่นนี้กับแชมป์ของ WBO คือ โนนิโต โดแนร์ นักมวยระดับซูเปอร์สตาร์ชาวฟิลิปปินส์ สัญชาติอเมริกัน ผลการชกปรากฏว่า โดแนร์เอาชนะทีเคโอได้ไปอย่างเด็ดขาดในยกที่ 9 ส่วนนิชิโอกะซึ่งอายุมากถึง 36 ปี แล้ว ก็ได้แขวนนวมไปหลังการชกครั้งนี้
หลังแขวนนวม ชินิโอะกะได้เปิดธุรกิจค่ายมวยเป็นของตนเองที่เมืองโคเบะ โดยได้เชิญวีระพลซึ่งเป็นคู่ปรับเก่ามาเป็นแขกรับเชิญในวันเปิดตัวด้วย
วิกเตอร์ เมาซุล
วิคเตอร์ มาซูล (Victor Mausul) นักมวยสากลชาวอินโดนีเซีย สถิติการชก 11 ครั้ง ชนะ 8 (น็อค 4) เสมอ 1 แพ้ 2 
เมาซุลเริ่มชกมวยสากลเมื่อ 7 สิงหาคม พ.ศ. 2546 ชนะน็อค ริชาร์ด ซันดีกัล ยก 6 จากนั้นขึ้นชก ชนะ 5 เสมอ 1 แล้วจึงขึ้นชิงแชมป์อินโดนีเซียรุ่นซูเปอร์เฟเธอร์เวทเมื่อ 16 กันยายน พ.ศ. 2547 ชนะคะแนนอิบราฮิม อาโรบอย ได้แชมป์มาครอง แล้วขึ้นชกนอกรอบชนะน็อคชวาลย์ ส.วรพิน ยก 7 จากนั้นขึ้นชิงแชมป์อินโดนีเซียรุ่นซูเปอร์แบนตัมเวท เมื่อ 17 กุมภาพันธ์ พ.ศ. 2548 ซึ่งเมาซุลเป็นฝ่ายชนะคะแนนโมเซส เซรัมได้แชมป์มาครองอีก อีก 2 เดือนต่อมา เมาซุลขึ้นชิงแชมป์ WBO เอเชียรุ่นซูเปอร์เฟเธอร์เวทที่ว่างเมื่อ 21 เมษายน พ.ศ. 2548 กับประเทศ ส.ธนิกุล ซึ่งเมาซุลเป็นฝ่ายชนะคะแนนไปอย่างเป็นเอกฉันท์ แต่เมื่อไปป้องกันแชมป์ครั้งแรกที่ฟิลิปปินส์เมื่อ 19 พฤศจิกายน พ.ศ. 2548 เมาซุลเป็นฝ่ยแพ้น็อค ซ๊ซาร์ อมอนซอต ยก 8 เสียแชมป์ไป
หลังจากนั้น เมาซุลหยุดชกไปหนึ่งปีเต็ม กลับมาชกในเดือนธันวาคม พ.ศ. 2549 ก็เป็นฝ่ายแพ้น็อค อาบี เมเตียมัน ยก 3 เมาซุลจึงหยุดชกไป 5 ปี กลับมาชกอีกครั้งในช่วงปลายปี พ.ศ. 2554 ชนะ 1 แพ้ 1 หลังจากที่แพ้คะแนน เฮโร ตีโต เมื่อ 18 ธันวาคม พ.ศ. 2554 แล้ว เมาซุลก็ไม่ได้ขึ้นชกอีกเลย
อุบัติเหตุ
อุบัติเหตุ หมายถึง เหตุการณ์ที่เกิดขึ้นอย่างไม่คาดหวังและไม่ตั้งใจในเวลาและสถานที่แห่งหนึ่ง เกิดขึ้นโดยไม่มีสิ่งบอกเหตุล่วงหน้าแต่มีสาเหตุและส่งผลกระทบที่สามารถชี้วัดได้ อุบัติเหตุเป็นผลเชิงลบของความเป็นไปได้อย่างหนึ่ง ซึ่งควรจะหลีกเลี่ยงหรือป้องกันไว้แต่แรก โดยพิจารณาจากปัจจัยสาเหตุต่างๆ อันที่จะนำไปสู่การเกิดอุบัติเหตุ
ในเรื่องของกำหนดการและการวางแผน อุบัติเหตุอาจหมายถึงเหตุการณ์หรือผลของเหตุการณ์ที่เกิดขึ้นโดยไม่ได้มีการวางแผนรองรับมาก่อน หรือวางแผนไม่ครอบคลุม ซึ่งจะส่งผลต่อระบบและกำหนดการโดยรวมเมื่ออุบัติเหตุเกิดขึ้น
ในอีกความหมายหนึ่ง อุบัติเหตุอาจหมายถึงเหตุการณ์ทางกายภาพที่เมื่อเกิดขึ้นแล้วทำให้เกิดการบาดเจ็บหรือเสียชีวิตของมนุษย์อาทิ รถชน ตกตึก มีดบาด ไฟลวก ไฟช็อต โดนพิษ ฯลฯ หรือหมายถึงเหตุการณ์ที่ไม่ใช่ทางกายภาพเช่น การลืมของ การลืมนัดหมาย ความเผอเรอ หรือการเปิดเผยความลับ เป็นต้น ซึ่งทั้งหมดก็ไม่ได้ตั้งใจให้เกิดเหตุการณ์เช่นนี้
ตัวเลขซีริลลิก
เลขซีริลลิก คือระบบเลขอย่างหนึ่งซึ่งถ่ายทอดมาจากอักษรซีริลลิก ใช้โดยชาวสลาวิกใต้และตะวันออก ระบบเลขนี้เคยมีการใช้ในดินแดนรัสเซีย แต่ในช่วงต้นคริสต์ศตวรรษที่ 17 สมเด็จพระเจ้าซาร์ปีเตอร์ที่ 1 แห่งรัสเซีย ทรงแทนที่เลขซีริลลิกด้วยเลขอารบิก
เลขซีริลลิกเป็นระบบเลขคล้ายทศนิยม (quasi-decimal) มีพื้นฐานมาจากเลขกรีก แต่เขียนโดยใช้หน่วยอักขระ (grapheme) ของอักษรซีริลลิก นั่นคือการเรียงลำดับนั้นเรียงตามอักษรกรีก แต่ไม่เป็นไปตามลำดับอักษรซีริลลิกปัจจุบัน อักษรแต่ละตัวจะถูกกำหนดให้แทนค่าของตัวเลขหลักหน่วย (1, 2, ... 9) หลักสิบ (10, 20, ... 90) และหลักร้อย (100, 200, ... 900) ตามลำดับ
จำนวนตัวเลขจะเขียนไปตามลำดับที่อ่าน ซึ่งส่วนใหญ่จะอ่านจากซ้ายไปขวา เว้นแต่จำนวน 11 ถึง 19 ที่อ่านจากขวาไปซ้าย ตัวอย่างเช่น 17 อ่านว่า sem-na-dzat (เทียบกับ seventeen ในภาษาอังกฤษ) เป็นต้น ในการแปลงเลขซีริลลิกให้เป็นเลขอารบิก ทำได้โดยการบวกค่าประจำอักษรเข้าด้วยกัน และเพื่อการแยกแยะจำนวนออกจากข้อความรอบข้างซึ่งเขียนด้วยอักษรเดียวกัน จะมีการเติม "ติโตล" (titlo: U+0483) ลงไปเหนือจำนวน (เวลาเขียนเดี่ยวๆ อาจไม่จำเป็นก็ได้) และถ้าหากจำนวนนั้นมีค่าเกิน 1,000 จะมีการเติมสัญลักษณ์หลักพัน ( U+0482) ลงไปข้างหน้าตัวเลขนั้นๆ ตัวอย่างเช่น
สำหรับเลขกลาโกลิติกก็มีลักษณะคล้ายกันนี้ เพียงแต่การเรียงลำดับอักษรเปลี่ยนไปตามอักษรกลาโกลิติก ทำให้ค่าตัวเลขเปลี่ยนตามไปด้วย แทนที่จะใช้ตามลำดับอักษรกรีก
การระบุข้อกำหนดซอฟต์แวร์
การระบุข้อกำหนดซอฟต์แวร์ () หรือ เอสอาร์เอส เป็นข้อกำหนดที่กำหนดขึ้นในกระบวนการพัฒนาระบบ โดยก่อนจะลงมือพัฒนาจะมีการวิเคราะห์ความต้องการ หลังจากเราวิเคราะห์เสร็จก็จะมากำหนดความต้องการว่ามีอะไรบ้าง โดยความต้องการที่เรากำหนดขึ้นมานั้นนำมาใช้ประโยชน์ได้ 2 อย่าง คือ
1.1 มองในมุมมองของเจ้าของงาน จะใช้เป็นตัวอ้างอิงการเปิดประมูลให้กับผู้ที่จะทำการพัฒนา
1.2 เป็นส่วนหนึ่งในสัญญาเพื่อใช้ในการชำระค่าจ้าง กล่าวคือ ถ้าทำไม่ได้ตามข้อกำหนดความต้องการก็อาจจะไม่ชำระค่าจ้าง
Functional Requirement คือ Requirement หรือสิ่งที่ระบบควรจะทำหน้าที่หลักของระบบที่จะต้องทำ เช่น
Non-functional Requirement คือ Requirement อื่นๆที่ไม่ใช่หน้าที่หลักๆที่ต้องทำ แต่เป็นคุณสมบัติอื่นๆที่เราอยากได้จากระบบ เช่น ความปลอดภัยของระบบ, ความเชื่อถือได้ของระบบ, เวลาตอบสนอง, มีความสามารถทางด้าน I/O, ความสามารถในการเชื่อมต่อกับระบบอื่นๆ ตัวอย่างเช่น ระบบบัญชี โดยที่หน้าที่หลักของระบบบัญชีคือ บันทึกข้อมูล Transaction รายวัน, จะต้องมีการทำสรุปยอดบัญชีได้ สิ่งเหล่านี้คือสิ่งที่ระบบบัญชีควรทำคือ Functional Requirement แต่ถ้าบอกว่าต้องมีการใส่รหัสผ่าน, สามารถเชื่อมโยงอินเทอร์เน็ตได้ , เชื่อมโยงกับระบบบัญชีของบริษัทอื่นได้ อันนี้ไม่ใช่หน้าที่หลัก ของระบบบัญชี แต่มันคือ Non-functional Requirement
Function Oriented Programming เป็นการเขียน โปรแกรมโดยยึดหลักการเขียนโปรแกรมแบบแยกเป็นหน่วยย่อย (Module) ตามหน้าที่แล้ว รวบรวมหน่วยย่อยเหล่านั้นเข้าด้วยกันเป็นโครงสร้างสอดคล้องสัมพันธ์กัน เราเรียกขั้นนี้ว่า ขั้น Integration โครงสร้างที่ได้ก็คือโปรแกรมที่ต้องการ ภาษาที่ใช้พัฒนาโปรแกรมในแนวนี้ จัดเป็นภาษาประเภทที่เรียกว่า Procedural Language การเขียนโปรแกรมแนวนี้ได้ถูกใช้มา นานตั้งแต่ยุคก่อนจนถึงยุคปัจจุบันก็ยังใช้อยู่ โดยเฉพาะโปรแกรมที่มีขนาดเล็ก
ถนนนักสู้ สู่ทีมเบสบอล
ถนนนักสู้ สู่ทีมเบสบอล (Major Dream) เป็นการ์ตูนญี่ปุ่นที่เกี่ยวกับการเดินทางเข้าสู่ถนนทางการเป็นนักเบสบอลมืออาชีพ
มีเด็กชายคนหนึ่งเป็นลูกของนักเบสบอลอาชีพชื่อว่า ฮอนดะ โกโร่ (พระเอก)มีความฝันอยากเป็นนักเบสบอลมืออาชีพเหมือนพ่อของตนเอง แม่ของโกโร่คุงตายไปตั้งแต่โกโร่ยังอายุ 5 ปี และมีแม่ใหม่ที่เป็นครูในโรงเรียนอนุบาลที่โกโร่คุงเรียนอยู่ชื่อ โมโมโกะ โฮชิโนะ เป้นคนที่ดูแลโกโร่ตอนพ่อโกโร่ไปแข่งขันเบสบอลกลับมาตอนดึก วันหนึ่งแขนของ ฮอนดะ ชิเงฮารุ(พ่อของโกโร่)ได้รับบาดเจ็บจึงไม่สามารถเล่นเป็นตำแหน่งพีชเชอร์ได้ผู้จัดการทีมYohama Marine Star(Yokohama Blue Ocean)จึงขอให้เขาออกจากทีม เมื่อโกโร่รู้เข้าเขาก็คิดว่าพ่อของตนไม่สามารถเล่นเบสบอลได้อีกต่อไป แต่ ฮอนดะ ชิเกฮารุ(พ่อของโกโร่) ก็พยายามฝึกที่จะเป็นแบตเตอร์ตามคำแนะนำของ ชิเงโนะ ฮิเดกิ จนเขาสามารถเป็นแบตเตอร์ที่ดีได้และกลับมาเล่นในทีมYohama Marine Star(Yokohama Blue Ocean)อีกครั้ง ซึ่งก็ทำให้โกโร่ภูมิใจในตัวเขามาก และเขาก็ขอให้ โมโมโกะ โฮชิโนะ เป็นแม่ของโกโร่ และแล้วก็มาถึงการแข่งนัดสำคัญ โจ กิ๊บสัน นักเบสบอลระดับเมเจอร์ ได้มาแข่งกับทีม Yohama Marine Star(Yokohama Blue Ocean) กิ๊บสันทำ Struck out แบตเตอร์ของYokohama Blue Ocean ได้หมดด้วยลูก Fast ball ของเขาทำให้แบตเตอร์ทุกคนในทีมถึงกับกลัว แต่เมื่อมาถึงคิวของ ฮอนดะ(พ่อของโกโร่)เขาสามรถตีลูกพิชลูกแรกของกิ๊บสันได้ และเขายังสามารถตีโฮมรันกับลูกพิชระดับ100-mile(160Km)ของกิ๊บสันและนั้นก็เป็นลูกพิชที่ดีที่สุดของกิ๊บสันอีกด้วย ซึ่งก็ทำให้กิ๊บสันรู้สึกหวั่นที่มีคนสามารถตีลูกพิชของเขาได้ จึงทำให้เขาขว้างลูกพลาดบ่อยครั้ง และเมื่อถึงตาของฮอนดะที่ต้องไปตี เขาก็ตั้งใจที่จะทำ Struck out ฮอนดะให้ได้ แต่เขากลับพิชลูก 99-mile(159Km)พลาดไปโดนหัวของฮอนดะลูกนั้นจึงทำให้กลายเป็นลูกเดดบอล แต่ฮอนดะก็สามารถเล่นต่อจนจบเกมได้ดี การเล่นครั้งนั้นทำให้เขาถูกเขียนพาดหัวข่าวลงหนังสือพิมพ์หน้าหนึ่ง เช้าวันต่อมาฮอนดะจากโกโร่ขาและคู่หมั้นสาวของเขาไปเพราะมีเลือดไหลภายในศีรษะเนื่องจากโดนลูกเดดบอลของกิ๊บสัน
Little League-3 ปีต่อมาโกโร่อยู่เกรด4 ซึ่งเขาสามารถเข้าทีมMifune Dolphinsได้ อย่างไรก็ตามเด็กที่่นั่นส่วนใหญ่สนใจในฟุตบอล และโกโร่ก็ต้องการสมาชิกทีมเบสบอลเพิ่มก่อนที่ทีมจะโดนยุบแต่เขาก็สามารถหาสมาชิกครบได้ในที่สุด โกโร่มีความสามารถในการเล่นเบสบอลมากโค้ชของเขาจึงแนะนำให้เขาไปเข้าทีมYokohama Little เมื่อเขาไปที่ทีมYokohama Little ตามคำแนะนำของโค้ช เขาก็พบว่าโทชิยะเพื่อนเก่าของเค้าก็อยู่ที่นั่นและเขาก็รู้อีกด้วยว่าพ่อของเขาเคยอยุ่ทีมYLมาก่อน โกโร่สับสนเพราะถ้าเขาจะเดินตามรอยเท้าของพ่อ(คือ ไปเล่นให้ทีมYL)เค้าก็จะต้องทิ้งเพื่อนของเขาที่เขาชวนมาเล่นเบสบอลด้วยกัน โจ กิ๊บสันได้กลับไปเล่นเมเจอร์หลังจากที่พิชอยู่ที่ญี่ปุ่น 3 ปี เขาได้ส่งคำเชิญให้โกโร่มาดูการแข่งเบสบอลของเขาที่อเมริกา หลังจากกลับมาที่ญี่ปุ่นทีมMifune Dolphinsได้มีแข่งกับทีมYokohama Little และผลคือMifune Dolphinsชนะ และไปแข่งเพื่อชิงแชมป์อีก แต่โกโร่ก็บาดเจ็บและไม่สามารถลงแข่งต่อได้ หลังจากนั้นโมโมโกะ โฮชิโนะ(แม่ของโกโร่)ได้แต่งงานกับชิเงโนะ ฮิเดกิ และโกโร่ก็ต้องย้ายไปเรียนFukuoka แต่โกโร่ก็ไม่ได้บอกเพื่อนลาเพื่อนเพราะเค้ารู้ว่าสักวันเค้าจะกลับมาที่นี่อีกครั้ง
สุทัศน์ ยกส้าน
ศาสตราจารย์ สุทัศน์ ยกส้าน (เกิดเมื่อ 10 กรกฎาคม พ.ศ. 2488) นักวิทยาศาสตร์สาขา ฟิสิกส์ชาวไทย มีผลงานด้านฟิสิกส์ทฤษฎีอธิบายสมบัติพื้นฐานบางประการของสภาพนำยิ่งยวด ท่านได้รับรางวัลรางวัลนักวิทยาศาสตร์ดีเด่น ปี พ.ศ. 2530 ในสาขาฟิสิกส์ทฤษฎี ปัจจุบันทำงานในตำแหน่งผู้เชี่ยวชาญพิเศษ สสวทและตำแหน่งกรรมการผู้ทรงคุณวุฒิด้านวิทยาศาสตร์และเทคโนโลยีในคณะกรรมการติดตามและประเมินผลการสนับสนุนการวิจัย
ศาสตราจารย์ ดร. สุทัศน์ ยกส้าน มีผลงานวิจัยที่ลงพิมพ์ในวารสารต่างประเทศถึง 37 เรื่องได้รับการยอมรับเข้าเป็นสมาชิกในสมาคมวิชาการระดับนานาชาติ อาทิเช่น
ไซ (อุปกรณ์จับปลา)
ไซ เป็นเครื่องมือดักสัตว์น้ำ โดยมากดักปลาในกลุ่มปลาเล็กปลาน้อย ใช้งานในแหล่งน้ำไม่ลึก มักเป็นแหล่งน้ำไหลและเป็นการเปิดช่องระบายน้ำเข้าออกตามบิ้งนาคันนา ไซมีหลายรูปทรง ตั้งชื่อตามรูปทรงนั้น เช่น ไซปากแตร สานเป็นรูปกรวยปากไซบานออกเป็นรูปปากแตร ไซท่อ สานคล้ายท่อดักปลา หรืออาจตั้งชื่อตามวัตถุประสงค์ เช่น ไซสองหน้า มีช่อง 2 ด้าน ไซลอย ใช้วางลอยในช่วงน้ำตื้น ๆ แหวกกอข้าวหรือกอหญ้า วางแช่น้ำไว้ ไซปลากระดี่ ใช้ดักปลากระดี่ ไซกบ สานเป็นลายขัดตาสี่เหลี่ยมรูปทรงกระบอก ใช้ดักกบ ไซโป้ง สานก้นโป่งเล็กน้อย แม้ว่าจะมีรูปลักษณ์ที่ต่างกัน แต่มีลักษณะร่วมกันคือ สานเป็นทรงกระบอกและทำปากทางเข้าเป็นงาแซง (ซี่ไม้เสี้ยมปลายแปลม รูปทรงคล้ายกรวยที่บีบแบน ๆ ทำให้ปลาเข้าได้ แต่ว่ายสวนความคมของปลายไม้ออกมาไม่ได้)
ไซต่าง ๆ มักไม่ต้องใช้เหยื่อเพราะจะดักปลาที่ต้องไหลในกระแสน้ำ เว้นแต่ไซกบที่ต้องมีเหยื่ออย่างลูกปลา ลูกปู
ตำบลทุ่งศรี
ตำบลทุ่งศรี เป็นตำบลหนึ่งในอำเภอร้องกวาง จังหวัดแพร่ ปัจจุบันอยู่ในเขตเทศบาลตำบลร้องกวาง
ทิศเหนือติดต่อตำบลร้องกวาง อำเภอร้องกวาง ทิศตะวันออกติดต่อตำบลไผ่โทน อำเภอร้องกวาง ทิศใต้ติดต่อตำบลร้องเข็ม อำเภอร้องกวาง ทิศตะวันตกติดต่อตำบลร้องเข็ม และตำบลแม่ยางตาล อำเภอร้องกวาง
ตำบลทุ่งศรีแบ่งออกเป็น 5 หมู่คือ
แบ่งการปกครองเป็น 1 เทศบาลตำบล คือ เทศบาลตำบลร้องกวาง มีพื้นที่ครอบคลุมตำบลทุ่งศรีทั้งหมด
โรงแรมแมนดาริน โอเรียนเต็ล กรุงเทพ
โรงแรมแมนดาริน โอเรียนเต็ล กรุงเทพ () ตั้งอยู่ริมแม่น้ำเจ้าพระยา ถนนเจริญกรุง แขวงบางรัก เขตบางรัก โดยในอดีตมีชื่อว่า "โรงแรมโอเรียนเต็ล" โดยปัจจุบันบริหารงานโดย บริษัท OHTL จำกัด (มหาชน) (เดิมมีชื่อว่า บริษัท โรงแรมโอเรียนเต็ล (ประเทศไทย) จำกัด (มหาชน)) เป็นโรงแรมที่เก่าแก่ที่สุดแห่งหนึ่งในเอเชีย และเคยเป็นหนึ่งในโรงแรมที่ถือว่าดีที่สุดของโลก
จากหลักฐานพบว่าโรงแรมตั้งขึ้น ประมาณปี พ.ศ. 2413 โดยนาย ซี. ซาลเจ กะลาสีเรือชาวเดนมาร์ก เป็นผู้ซื้อกิจการมาดำเนินการ ต่อมานายฮันส์ นีลส์ แอนเดอร์เซน เข้ามาบริหารงาน และในปี 2428 ได้ปรับปรุงโรงแรมให้ทันสมัย มีการออกแบบอาคารขึ้นใหม่ เรียกว่า “ออเธอร์ส วิง” และได้เปิดโรงแรมอย่างเป็นทางการเมื่อวันที่ 9 พฤษภาคม พ.ศ. 2430 ต่อมาในปี พ.ศ. 2434 ได้มีไฟฟ้าใช้ครั้งแรกในโรงแรม
โรงแรมโอเรียนเต็ลเปลี่ยนเจ้าของและปรับปรุงมาหลายครั้ง หลายยุคสมัย ได้แก่ 
โรงแรม โอเรียนเต็ล เคยต้อนรับแขกผู้มีเกียรติ อาทิ โจเซฟ คอนราด นักเขียนชื่อดังชาวอังกฤษ ในปี 2431, พระบาทสมเด็จพระเจ้าอยู่หัวรัชกาลที่ 5 เสด็จเยี่ยมโรงแรมในปี พ.ศ. 2433, มกุฎราชกุมารนิโคลัสแห่งรัสเซียในปี 2434, เจ้าชายลุยจี อาเมดิโอ เชื้อพระวงศ์อิตาลี ในปี 2438, ซอมเมอร์เซท มอมห นักเขียนชื่อดังชาวอังกฤษ ในปี พ.ศ. 2466 ในช่วงสงครามโลกครั้งที่ 2 ยังเคยเป็นกองบัญชาการกองทัพญี่ปุ่น และมีพระบรมวงศานุวงศ์เคยเสด็จมาด้วย การต้อนรับพระประมุขครั้งสำคัญครั้งหนึ่งคือในพระราชพิธีฉลองสิริราชสมบัติครบ 60 ปี ใน พ.ศ. 2549 พระประมุขและผู้แทนพระองค์ส่วนใหญ่ประทับ ณ โรงแรมแห่งนี้
1 กันยายน พ.ศ. 2551 กลุ่มกิจการแมนดาริน โอเรียนเต็ล ซึ่งเป็นกลุ่มโรงแรมที่มีชื่อเสียงกลุ่มหนึ่งของเอเชีย ได้ประกาศเข้าซื้อกิจการของโรงแรม หลังจากนั้นก็ได้มีการเปลื่ยนชื่อบริษัทจาก บริษัท โรงแรมโอเรียนเต็ล ประเทศไทย จำกัด (มหาชน) มาเป็น บริษัท OHTL จำกัด (มหาชน) และโรงแรมได้ถูกเปลี่ยนชื่อเป็น "โรงแรมแมนดาริน โอเรียนเต็ล กรุงเทพ " ทำให้มีการปรับภาพลักษณ์และกระบวนทัศน์ของการบริหารงานโรงแรม ซึ่งเป็นการเปลี่ยนแปลงครั้งสำคัญในรอบ 132 ปี
ตำบลร้องเข็ม
ตำบลร้องเข็ม เป็นตำบลหนึ่งในอำเภอร้องกวาง จังหวัดแพร่ ปัจจุบันอยู่ในเขตเทศบาลตำบลร้องกวาง
ทิศเหนือติดต่อตำบลทุ่งศรี อำเภอร้องกวาง ทิศตะวันออกติดต่อตำบลไผ่โทน อำเภอร้องกวาง ทิศใต้ติดต่อตำบลน้ำเลา อำเภอร้องกวาง ทิศตะวันตกติดต่อตำบลแม่ยางร้อง อำเภอร้องกวาง และตำบลแม่คำมี อำเภอหนองม่วงไข่
ตำบลร้องเข็มแบ่งออกเป็น 9 หมู่บ้าน ได้แก่
แบ่งการปกครองเป็น 1 เทศบาลตำบล คือ เทศบาลตำบลร้องกวาง มีพื้นที่ครอบคลุมตำบลร้องเข็มทั้งหมด
อี ว็อน
อี ว็อน () หรือ เจ้าชายว็อนแห่งเกาหลี (ประสูติ ค.ศ. 1962 - ) ทรงเป็นเชื้อพระวงศ์ผู้สืบทอดราชบัลลังก์จักรพรรดิแห่งเกาหลีอย่างไม่เป็นทางการ โดยพระองค์เป็นพระโอรสองค์แรกในเจ้าชายแกปแห่งเกาหลี ซึ่งเป็นพระโอรสพระองค์ที่ 9 ในเจ้าชายกังซึ่งต่อมาในภายหลังเป็นพระราชโอรสบุญธรรมในเจ้าชายโฮอุนแห่งเกาหลี อย่างไรก็ตาม ในปัจจุบันพระองค์ทรงเป็นผู้จัดการบริษัท ฮุนได โฮมส์ ช็อปปิ้ง จำกัด
เจ้าชายว็อน ผู้อ้างสิทธิในการสืบทอดราชบัลลังก์จักรพรรดิแห่งเกาหลีตามโบราณราชประเพณีของเกาหลี ได้อ้างสิทธิจากการเป็นพระโอรสบุญธรรมของเจ้าชายโฮอุนแห่งเกาหลี ผู้อ้างสิทธิในราชบัลลังก์จักรพรรดิพระองค์ก่อน ซึ่งในขณะเดียวกัน เจ้าหญิงแฮว็อน (อี แฮ-ว็อน) พระธิดาในเจ้าชายอุย โอรสในจักรพรรดิโกจง สมาชิกราชวงศ์ที่อาวุโสที่สุด ได้อ้างสิทธิในการสืบราชบัลลังก์เช่นกัน ซึ่งในขณะนั้นเหล่าราชนิกุลบางส่วนได้อ้างกฎการสืบสันติวงศ์ตามแบบโบราณว่า เจ้าชายชัง โอรสในเจ้าชายวู พระราชโอรสในสมเด็จพระจักรพรรดิโกจง คือผู้มีสิทธิในการสืบบัลลังก์คนต่อไป
ปัจจุบันทรงประทับ ณ อพาร์ตเม้นต์ว็อนดัง เมืองโกยัง จังหวัดคยองกี สาธารณรัฐเกาหลี กับครอบครัว
คณะมนุษยศาสตร์ มหาวิทยาลัยเชียงใหม่
คณะมนุษยศาสตร์ มหาวิทยาลัยเชียงใหม่ ก่อตั้งขึ้นเมื่อปี พ.ศ. 2507 พร้อมกับมหาวิทยาลัย โดยเป็นหนึ่งในสามคณะแรกของมหาวิทยาลัยเชียงใหม่ เช่นเดียวกับคณะสังคมศาสตร์ และคณะวิทยาศาสตร์
คณะมนุษยศาสตร์สังกัดอยู่ในกลุ่มสาขาวิชามนุษยศาสตร์และสังคมศาสตร์
ก่อตั้งครั้งแรกเมื่อ พ.ศ. 2507 พร้อมกับมหาวิทยาลัยเชียงใหม่ และคณะอีกสองคณะ คือคณะสังคมศาสตร์ และคณะวิทยาศาสตร์ เปิดสอนปีแรกมีอาจารย์ 20 คน อาจารย์พิเศษ 2 คน นักศึกษา 77 คน เจ้าหน้าที่ 3 คน เปิดทำการสอน 282 กระบวนวิชา โดยเปิดสอน 4 ภาควิชา คือ ภาควิชาประวัติศาสตร์ ภาษาไทย ภาษาปัจจุบันต่างประเทศ(ภาษาอังกฤษและภาษาฝรั่งเศส) และภาควิชามนุษยสัมพันธ์ คณบดีของคณะท่านแรกคือ ศาสตราจารย์ ดร . หม่อมหลวงตุ้ย ชุมสาย
คณะมนุษศาสตร์เปิดรับบุคคลเข้าศึกษาต่อทั้งในระดับปริญญาตรี ปริญญาโท และปริญญาเอก ในหลักสูตรและสาขาวิชา ต่อไปนี้ 
หลักสูตรศิลปศาสตรบัณฑิต (ศศ.บ.) 
หลักสูตรวิทยาศาสตรบัณฑิต (วท.บ.)
หลักสูตรศิลปศาสตรมหาบัณฑิต (ศศ.ม.) 
หลักสูตรวิทยาศาสตรมหาบัณฑิต (วท.ม.)
หลักสูตรปรัชญาดุษฎีบัณฑิต (ปร.ด.)
กลุ่มภาษาเตอร์กิก
กลุ่มภาษาเตอร์กิกเป็นกลุ่มของภาษาที่แพร่กระจายจากยุโรปตะวันออก ผ่านทะเลเมดิเตอร์เรเนียนไปถึงไซบีเรียและจีนตะวันตก และจัดเป็นส่วนหนึ่งของสมมติฐานตระกูลภาษาอัลไตอิก กลุ่มภาษานี้มีผู้พูดเป็นภาษาแม่ราว 180 ล้านคน ถ้ารวมผู้ที่พูดเป็นภาษาที่สองด้วยมีราว 200 ล้านคน ส่วนใหญ่เป็นผู้พูดภาษาตุรกี ซึ่งคิดเป็น 40%ของผู้พูดกลุ่มภาษานี้ทั้งหมด
ลักษณะที่สำคัญของกลุ่มภาษาเตอร์กิกคือการเปลี่ยนเสียงสระ การเชื่อมคำแบบรูปคำติดต่อโดยใช้ปัจจัย ไม่มีการแบ่งเพศของคำนาม การเรียงประโยคโดยทั่วไปเป็นแบบประธาน-กรรม-กริยา ลักษณะของภาษาแบบนี้พบในกลุ่มภาษามองโกเลีย กลุ่มภาษาตังกูสิตและภาษาเกาหลีด้วย
การแพร่กระจายของผู้พูดกลุ่มภาษาเตอร์กิกแพร่กระจายในบริเวณยูราเซียจากตุรกีทางตะวันตกไปจนถึงไซบีเรียทางตะวันออกเฉียงเหนือ
บันทึกของกลุ่มภาษาเตอร์กิกเริ่มพบเมื่อราวพุทธศตวรรษที่ 13 โดยเป็นจารึกอักษรออร์คอนของชาวกอกเติร์กเขียนด้วยภาษาเตอร์กิกโบราณ ซึ่งค้นพบครั้งแรกเมือ พ.ศ. 2432 ที่หุบเขาออร์คอนในมองโกเลีย หนังสือ Compendium of the Turkic Dialects ( Divânü Lügati't-Türk) เขียนเมื่อพุทธศตวรรษที่ 16 โดย Kaşgarlı Mahmud ของดินแดนการา-คานิดข่านเป็นเอกสารภาษาศาสตร์ชุดแรกของกลุ่มภาษานี้ซึ่งเน้นที่กลุ่มภาษาตะวันตกเฉียงใต้ หนังสือ Cordex Cumanicus ได้กล่าวถึงสาขาตะวันตกเฉียงเหนือเทียบระหว่างภาษาเคียปชัก กับภาษาละตินที่ใช้โดยมิชชันนารีนิกายโรมันคาทอลิกซึ่งส่งไปยังคูมานที่อยู่ในฮังการีและโรมาเนีย บันทึกรุ่นแรกของภาษาของชาวโวลกา บุลกาชิที่กลายมาเป็นภาษาชูวาสในปัจจุบัน เริ่มพบในช่วงพุทธศตวรรษที่ 18-19
จากการแพร่กระจายของชาวเตอร์กในยุคกลางตอนต้น กลุ่มภาษาเตอร์กิกได้แพร่หลายไปทั่วเอเชียกลาง เริ่มจากไซบีเรีย (สาธารณรัฐซาคา) ไปถึงทะเลเมดิเตอร์เรเนียน (เซลจุกเตอร์ก) หน่วยของกลุ่มภาษาเตอร์กิก ได้แพร่หลายไปเป็นส่วนหนึ่งของภาษาฮังการี ภาษาเปอร์เซีย ภาษาอูรดู ภาษารัสเซีย ภาษาจีน และภาษาอาหรับ
เป็นเวลาหลายศตวรรษที่ผู้พูดกลุ่มภาษาเตอร์กิกได้เคลื่อนย้ายอย่างต่อเนื่อง และได้ติดต่อกับภาษาที่อยู่ใกล้เคียง ทั้งกลุ่มภาษาอิหร่าน กลุ่มภาษาสลาฟ และกลุ่มภาษามองโกเลีย โดยทั่วไป กลุ่มภาษาเตอร์กิกแบ่งได้เป็น 6 สาขา คือ
อาจรวมกลุ่มภาษาตะวันตกเฉียงใต้ กลุ่มภาษาตะวันตกเฉียงเหนือ กลุ่มภาษาตะวันออกเฉียงใต้ และกลุ่มภาษาโอคูร์เข้าเป็นกลุ่มภาษาเตอร์กิกตะวันตก ที่เหลือจัดเป็นกลุ่มภาษาเตอร์กิกตะวันออก ทางด้านภูมิศาสตร์และภาษาศาสตร์ จัดให้ กลุ่มภาษาตะวันตกเฉียงเหนือ กลุ่มภาษาตะวันออกเฉียงใต้รวมเป็นกลุ่มภาษาเตอร์กิกกลาง ส่วนกลุ่มภาษาตะวันออกเฉียงเหนือ และภาษาคาลาซจัดเป็นภาษาที่อยู่ที่ราบ
ต่อไปนี้เป็นสมาชิกของกลุ่มภาษาเตอร์กิกที่จัดจำแนกโดย Lars Johanson (1998)
ราเกซ สักเสนา
ราเกซ สักเสนา () (13 กรกฎาคม พ.ศ. 2495 - ) เป็นนักการเงินการธนาคาร ชาวอินเดีย อดีตที่ปรึกษานายเกริกเกียรติ ชาลีจันทร์ อดีตกรรมการผู้จัดการใหญ่ ธนาคารกรุงเทพฯ พาณิชยการ (บีบีซี) เจ้าของฉายา ""พ่อมดการเงิน""
นายราเกซ เกิดที่เมืองอินดอร์ รัฐมัธยประเทศ จบการศึกษาระดับปริญญาโท สาขาวรรณกรรม มหาวิทยาลัยเคมบริดจ์ เดินทางเข้ามาในประเทศไทยหลังปี พ.ศ. 2520 ทำงานเป็นผู้เชี่ยวชาญทางการเงินและการลงทุน และที่ปรึกษาของหลายบริษัท ได้เป็นที่ปรึกษาของธนาคารกรุงเทพฯ พาณิชยการ ตั้งแต่ พ.ศ. 2535 และถูกดำเนินคดีข้อหายักยอกทรัพย์เป็นเงิน 75 ล้านดอลลาร์สหรัฐ เมื่อ พ.ศ. 2539 หลังการล้มละลายของธนาคารกรุงเทพฯ พาณิชยการ ในปี พ.ศ. 2538 และออกหมายจับ เมื่อวันที่ 5 มิถุนายน พ.ศ. 2539
นายราเกซ เดินทางหลบหนีออกจากประเทศไทย ไปอาศัยอยู่ที่เมืองวิสต์เลอร์ รัฐบริติชโคลัมเบีย ประเทศแคนาดา และถูกจับกุมโดยกองตำรวจม้าหลวงแห่งแคนาดา เมื่อวันที่ 7 กรกฎาคม พ.ศ. 2539 ทางการไทยได้ประสานงานกับเจ้าหน้าที่แคนาดา เพื่อนำตัวนายราเกซเป็นผู้ร้ายข้ามแดน กลับมาดำเนินคดีในประเทศไทย แต่นายราเกซได้ให้ทนายความยื่นคัดค้าน โดยอ้างว่าถ้าถูกส่งกลับประเทศไทยอาจถูกสังหารหรือถูกขังในคุกอย่างโหดร้ายทารุณ
ศาลฎีกาแคนาดายกคำร้องคัดค้านของนายราเกซเมื่อเดือนพฤศจิกายน พ.ศ. 2551 เป็นผลให้ทางการแคนาดาต้องส่งตัวนายราเกซ สักเสนา ให้ทางการไทยตามกระบวนการส่งผู้ร้ายข้ามแดนในที่สุด ต่อมาในเดือนมิถุนายน พ.ศ. 2555 ศาลอาญากรุงเทพใต้ มีคำพิพากษาให้จำคุกนายราเกซ เป็นเวลา 10 ปี ปรับ 1 ล้านบาท หาก จำเลย ไม่ชำระค่าปรับให้กักขัง 2 ปี และให้ จำเลย ชดใช้ค่าเสียหายให้กับ ธนาคาร บีบีซี เป็นจำนวนเงิน 1,132,000,000 บาท
พระยานมาศสามลำคาน
พระยานมาศสามลำคาน เป็นคานหามขนาดใหญ่ กลางตั้งแท่นทำด้วยไม้สลักปิดทองประดับกระจกสี มีพนักโดยรอบ 3 ด้าน และมีคานหาม 3 คาน จึงเรียกว่า พระยานมาศสามลำคาน ลักษณะเป็นแท่นซ้อนลด 4 ชั้น ย่อมุมไม้สิบสอง ชั้นบนสุดทำเป็นแผงราชวัตรจำหลักลายประดับกระจกกั้น เว้นช่องที่ส่วนหน้าและส่วนหลัง และมีมุขยื่นออกมา ฐานชั้นที่ 3 ประดับรูปครุฑแกะสลักโดยรอบ 38 ตัว ชั้นที่ 4 ประดับเทพนม 26 องค์ ตัวแท่นยานมาศตั้งยึดติดกับลำคานทั้ง 3 บนยานมีแผ่นไม้ขนาดใหญ่รูปแปดเหลี่ยมพร้อมขอเกี่ยว 4 ตัว ติดไว้ พื้นไม้ด้านบนทาสีแดง รอบข้างสลักลายปิดทอง เป็นที่สำหรับตั้งพระโกศให้มั่นคง คานทั้ง 3 เป็นไม้กลึงกลมทาสีแดง สร้างจากไม้เนื้อแข็งจำนวนสามลำ ปลายสลักเป็นหัวเม็ดปิดทองประดับกระจกสี ใช้พนักงานหาม 60 คน เวลาหามจริงใช้คน 2 ผลัด พระยานมาศสามลำคานองค์แรกสร้างขึ้นในสมัยรัชกาลที่ 2 แผ่นดินพระบาทสมเด็จพระพุทธเลิศหล้านภาลัย เพื่อใช้อัญเชิญพระบรมโกศทรงพระบรมศพพระบาทสมเด็จพระพุทธยอดฟ้าจุฬาโลกมหาราช เป็นครั้งแรก
เพื่ออัญเชิญพระโกศพระบรมศพพระมหากษัตริย์ โดยกระบวนพยุหยาตราสี่สายจากพระที่นั่งดุสิตมหาปราสาทในพระบรมมหาราชวัง ไปประดิษฐานบนพระมหาพิชัยราชรถที่จอดเทียบรออยู่ใกล้พลับพลายกตรงสี่แยกบริเวณหน้าวัดพระเชตุพนวิมลมังคลาราม เมื่อพระมหาพิชัยราชรถเชิญพระโกศพระบรมศพไปถึงพระเมรุมาศแล้ว ก็จะใช้พระยานมาศสามลำคานนี้อัญเชิญพระโกศพระบรมศพจากพระมหาพิชัยราชรถเวียนรอบพระเมรุมาศ ณ ท้องสนามหลวง อีกครั้งหนึ่ง ยกเว้นถ้าเป็นพระบรมศพหรือพระศพของพระมหากษัตริย์หรือพระบรมวงศานุวงศ์ที่ทรงรับราชการทหารเมื่อยังทรงพระชนม์ จะใช้ราชรถปืนใหญ่เวียนรอบแทนพระยานมาศสามลำคานเก็บรักษา ณ โรงราชรถ พิพิธภัณฑสถานแห่งชาติ พระนคร ภายใต้การดูแลของกรมศิลปากร ซึ่งมีการบูรณะซ่อมแซมเมื่อจำเป็นต้องใช้เท่านั้น
กุ้งแชบ๊วย
กุ้งแชบ๊วย (; อดีตใช้ "Penaeus merguiensis") เป็นกุ้งธรรมชาติ ที่เติบโตในทะเล แต่สามารถกักเก็บได้ตามริมชายฝั่ง เราเรียกว่า วังกุ้ง บริเวณ มหาชัย แม่กลอง สมุทรปราการ เป็นต้น กินแพลงตอนเป็นอาหาร
คลิก รีโมตรักข้ามเวลา
คลิก รีโมตรักข้ามเวลา () เป็นภาพยนตร์อเมริกันแนวตลก ดราม่า เข้าฉายในสหรัฐอเมริกาเมื่อปี พ.ศ. 2549 กำกับโดย แฟรงก์ โคราซี เขียนบทโดย มาร์ค โอคีฟ และสตีฟ โคเรน นำแสดงโดย อดัม แซนด์เลอร์, เคต เบ็กคินเซล, คริสโตเฟอร์ วอลเคน, เฮนรี วิงค์เลอร์, เดวิด แฮสเซลฮอฟ, จูลี เคฟเนอร์, เจนนิเฟอร์ คูลิดจ์ และฌอน แอสติน
แซนด์เลอร์ รับบทเป็นนักสถาปนิกผู้ที่ทำงานหนักเกินไปทำให้เขาไม่มีเวลาให้กับครอบครัว จนได้พบ เครื่องรีโมท อุปกรณ์อิเล็กทรอนิกส์ที่สามารถควบคุมทุกสิ่งในจักรวาลนี้ได้และสามารถเดินทางย้อนเวลาสู่อดีตหรือล้ำหน้าไปโลกในอนาคต โดยมีโหมดความเร็วให้เลือกหลายระดับตามความต้องการ จนวันหนึ่งเขาไม่สามารถบังคับเครื่องมือได้ ในไม่ช้าเขาตระหนักว่าเขาเสียเวลาอันมีค่าให้กับครอบครัวจนพลาดเหตุการณ์สำคัญมากมายและเป็นบทเรียนชีวิตสำหรับเขา การถ่ายทำภาพยนตร์เริ่มต้นเมื่อช่วงปลายปี 2005 และถ่ายทำเสร็จในต้นปี 2006 ภาพยนตร์ได้รับการเสนอชื่อเข้าชิงรางวัลออสการ์ในสาขาแต่งหน้ายอดเยี่ยม
ทัวร์กอน
ทัวร์กอน (Turgon) เป็นตัวละครเอกตัวหนึ่งในปกรณัมเรื่อง ซิลมาริลลิออน ของ เจ. อาร์. อาร์. โทลคีน พระองค์เป็นเอลฟ์ชาว โนลดอร์ เป็นโอรสองค์ที่สองของฟิงโกลฟิน ซึ่งเป็นโอรสของฟินเว จอมกษัตริย์แห่งโนลดอร์ ทรงมีพี่ชายหนึ่งองค์คือ ฟิงกอน และน้องสาวหนึ่งองค์ คือ อาเรเดล ท่านหญิงขาว
ชื่อ 'ทัวร์กอน' เป็นภาษาซินดาริน แผลงมาจากคำเควนยาว่า ทูรูคาโน (Turukáno) มีความหมายว่า 'เจ้าชายผู้กล้าหาญ'
ทัวร์กอนเดินทางจากอามันมายังมิดเดิลเอิร์ธพร้อมกับทัพโนลดอร์ภายใต้การนำของฟิงโกลฟินพระบิดา แม้ว่าที่จริงแล้วจะมิได้เต็มใจก็ตาม เมื่อทัพโนลดอร์ส่วนใหญ่ถูกเฟอานอร์ทิ้งไว้ริมชายฝั่ง ก็พากันเดินทางข้ามทุ่งน้ำแข็งเฮลคารัคเซเพื่อมายังมิดเดิลเอิร์ธ ภรรยาของทัวร์กอนชื่อ เอเลนเว เสียชีวิตในระหว่างการเดินทางครั้งนี้ ทัวร์กอนมีพระธิดาองค์เดียวชื่อ อิดริล เคเลบรินดัล เมื่อบรรดาเจ้านายโนลดอร์พากันตั้งอาณาจักรบนมิดเดิลเอิร์ธ ทัวร์กอนได้ไปอาศัยอยู่ที่เนฟรัสต์ สร้างเมืองริมชายฝั่งของตนขึ้นชื่อว่า วินยามาร์ พลเมืองในความปกครองของอาณาจักรนี้มีทั้งชาวโนลดอร์และซินดาร์ปะปนกัน
ทัวร์กอนเป็นเพื่อนสนิทกับฟินร็อด เฟลากุนด์ ผู้มีศักดิ์เป็นลูกพี่ลูกน้องด้วย ทั้งสองมักเดินทางท่องเที่ยวไปด้วยกัน คราวหนึ่งขณะล่องแม่น้ำซิริออน เทพอุลโมบันดาลนิมิตให้แก่คนทั้งสองให้เสาะหาที่ซ่อนตัวเป็นอาณาจักรที่มั่นคง เพื่อให้รอดพ้นจากเงื้อมเงาของมอร์ก็อธ หลังจากนิมิตนั้นหลายปี อุลโมจึงช่วยดลใจให้ทัวร์กอนค้นพบหุบเขาทุมลาเดนภายในวงล้อมของเทือกเขาวงแหวน ทัวร์กอนเริ่มสร้างอาณาจักรใหม่ขึ้นที่นี่และลอบอพยพผู้คนจากเนฟรัสต์มาจนหมด อาณาจักรลับแลในหุบเขานี้ชื่อว่า กอนโดลิน ไม่มีใครสามารถเข้าไปถึงที่มั่นแห่งนี้ได้ แม้แต่กับพวกเอลฟ์ทั่วไปก็เพียงเคยได้ยินชื่อเท่านั้น
ทัวร์กอนเคยให้ความช่วยเหลือแก่ฮูรินและฮูออร์ มนุษย์แห่งตระกูลฮาดอร์ และยังได้ยกทัพออกไปช่วยรบในสงครามเนียร์นายธ์อาร์นอยดิอัด อันเป็นสงครามที่ฝ่ายเอลฟ์และมนุษย์สูญเสียอย่างมากที่สุด นับแต่นั้นชาวกอนโดลินก็ไม่ยอมย่างออกนอกนครอีกเลย จนกระทั่ง ทูออร์ บุตรแห่งฮูออร์ เดินทางมาถึงด้วยความช่วยเหลือของเทพอุลโม ทัวร์กอนรับอุปถัมภ์ทูออร์ไว้ ต่อมาภายหลังเขาได้แต่งงานกับเจ้าหญิงอิดริล ด้วยความริษยาของญาติผู้หนึ่งคือมายกลิน ที่ตกหลุมรักอิดริลเช่นกัน
ความริษยาของมายกลินเป็นต้นเหตุนำความพินาศมาสู่นครกอนโดลิน ทัพมอร์ก็อธสามารถยกมาตีนครลึกลับได้เมื่อได้ล่วงรู้ถึงเส้นทางลับ ทัวร์กอนสิ้นพระชนม์ในการรบครั้งนี้
กอนโดลิน
กอนโดลิน () เป็นชื่ออาณาจักรเอลฟ์แห่งหนึ่งในปกรณัมชุดมิดเดิลเอิร์ธของ เจ. อาร์. อาร์. โทลคีน โดยปรากฏบรรยายอย่างละเอียดอยู่ในหนังสือ "Book of Lost Tales" และ "ซิลมาริลลิออน" ในชื่อตอนเดียวกันคือ "การล่มสลายของกอนโดลิน" เป็นหนึ่งในสาม "มหาตำนาน" ที่โทลคีนยกย่องไว้ (อีกสองเรื่องคือ "ตำนานของเบเรนและลูธิเอน" กับ "ตำนานบุตรแห่งฮูริน")
ทัวร์กอนเป็นผู้สร้างนครกอนโดลินขึ้นตามคำแนะนำของเทพอุลโม เพื่อใช้เป็นที่มั่นสำหรับหลบซ่อนตัวให้พ้นจากการคุกคามของมอร์ก็อธ อาณาจักรนี้ตั้งอยู่ในที่ราบหุบเขาทุมลาเดนกลางวงล้อมของเทือกเขาวงแหวนหรือเอโคริอัธ เส้นทางเข้าออกผ่านเทือกเขาเป็นความลับ ส่วนบนฟ้าก็ไม่มีใครผ่านได้เพราะมีพญาอินทรีโธรอนดอร์กับบริวารคอยเฝ้าคุ้มครองอยู่ จึงไม่มีผู้ใดทราบที่ตั้งแน่ชัดของอาณาจักรแห่งนี้เลย
อาณาจักรกอนโดลินเป็นอาณาจักรเอลฟ์ที่ยืนหยัดอยู่เป็นอาณาจักรสุดท้าย แต่ก็พินาศลงในที่สุดด้วยการทรยศของมายกลิน หลานของกษัตริย์ทัวร์กอนเอง ทำให้มอร์ก็อธสามารถยกทัพมาบุกโจมตีจนเมืองแตกได้ กษัตริย์ทัวร์กอนและมายกลินเสียชีวิตในคราวล่มนคร มีเพียงทูออร์ อิดริล และเออาเรนดิล กับพลเมืองติดตามอีกเล็กน้อยที่หนีออกไปได้ ด้วยการช่วยเหลือของเหล่าหัวหน้าตระกูลของกอนโดลิน เช่น กลอร์ฟินเดล และ เอคเธลีออน และไปสมทบกับเอลฟ์กลุ่มสุดท้ายที่เหลือบนแผ่นดินเบเลริอันด์ที่เมืองท่าปากแม่น้ำซิริออน
ชาวทิเบต
ชาวทิเบต เป็นชนกลุ่มใหญ่ในเขตปกครองตนเองทิเบต ของสาธารณรัฐประชาชนจีน และถือชนชาติกลุ่มน้อย กลุ่มหนึ่งของประเทศจีน ซึ่งมีวัฒนธรรมที่เป็นเอกลักษณ์อย่าง ภาษา ศาสนา วัฒนธรรม ประเพณี และความเป็นอยู่เป็นของตนเอง แต่ความเป็นชุมชนเมืองและเศรษฐกิจของชาวจีนซึ่งเป็นชนกลุ่มใหญ่กำลังทำลายความเป็นทิเบตดั้งเดิม ดั่งชนกลุ่มน้อยในประเทศต่างๆทั่วโลก
ชาวทิเบตสืบเชื้อสายจากชนเผ่าตูรัน และตังกุตในเอเชียกลาง ต่อมาได้อพยพมาจากทางตอนบนในเขตหุบเขาที่ราบลุ่มแม่น้ำยาร์ลุงซางโป และแต่งงานกับชนพื้นเมืองแถบนี้ แล้วออกลูกออกหลานเป็นชาวทิเบตในปัจจุบัน ชาวทิเบตเป็นชนเผ่าที่รักสงบ ในอดีตเคยเป็นพวกชาวเขาที่ไม่แตกต่างกับชาวเขาทั่วไป แต่พอได้รับพระพุทธศาสนาแบบวัชรยานจากพระปัทมสัมภวะ (คุรุรินโปเช่) ทำให้ทิเบตมีวัฒนธรรมที่โดดเด่น
ชาวทิเบตส่วนใหญ่นับถือศาสนาพุทธวัชรยาน นอกนั้นนับถือศาสนาอิสลามราว 2,000 คน และคริสตังทิเบตราว 600 คน
ไอรีน แอดเลอร์
ไอรีน แอดเลอร์ () เธอปรากฏอยู่ในนวนิยายสืบสวนสอบสวนเรื่อง "เชอร์ล็อก โฮมส์" ตอน "เหตุอื้อฉาวในโบฮีเมีย" (A Scandal in Bohemia) ซึ่งเซอร์อาร์เธอร์ โคนัน ดอยล์ เป็นคนสร้างนวนิยายสืบสวนสอบสวนชื่อดังนี้ขึ้นมา โดยให้เธอเคยแต่งงานมาแล้วครั้งหนึ่งและหย่ากับสามีไป อดีตสามีของเธอเป็นทนายชื่อ กอดฟรีย์ นอร์ตัน ในงานแต่งงานของเธอและสามี โฮมส์ได้ปลอมตัวไปที่นั่นและเป็นพยานการแต่งงานของทั้งสองคน หลังจากงานนั้น ไอรีนก็ให้เหรียญทองแก่โฮมส์ ซึ่งโฮมส์ก็เก็บเหรียญทองนี้ไว้อย่างดี
ไอรีน แอดเลอร์ เป็นผู้หญิงคนเดียวที่โฮมส์ยอมรับ เมื่อโฮมส์เห็นรูปเธอก็มักจะเรียกเธอว่า "คุณผู้หญิง" อยู่เสมอ เธอเป็นคนที่มีเสน่ห์มากแม้กระทั่งกษัตริย์แห่งโบฮีเมียก็เคยหลงรักเธออีกด้วย
ไอรีน แอดเลอร์ เกิดเมื่อปี ค.ศ. 1858 ที่รัฐนิวเจอร์ซีย์ สหรัฐอเมริกา เป็นนักร้องอุปรากรปรีมาดอนนา (นักร้องนำหญิงในการแสดงอุปรากร) ของจักรวรรดิวอร์ซอ เธออาศัยอยู่ในบ้านเล็ก ๆ ที่ชื่อว่า ไบรโอนี (Briony) ที่ถนนเซอร์เพนไทน์ (Serpentine) ในลอนดอน ประเทศอังกฤษ
ในภาพยนตร์เรื่อง "เชอร์ล็อก โฮล์มส์ ดับแผนพิฆาตโลก" (พ.ศ. 2552) และ "เชอร์ล็อก โฮล์มส์ เกมพญายมเงามรณะ" (พ.ศ. 2554) บทไอรีน แอดเลอร์ แสดงโดยราเชล แมกแอดัมส์ นักแสดงชาวแคนาดา
พิมล ศรีวิกรม์
ผู้ช่วยศาสตราจารย์ ดร.พิมล ศรีวิกรม์ (เกิด 14 เมษายน พ.ศ. 2507) นายกสมาคมเทควันโดแห่งประเทศไทย กรรมการโรงเรียนศรีวิกรม์ อดีตสมาชิกสภาผู้แทนราษฎร อดีตรองโฆษกพรรคไทยรักไทย และอดีตกรรมการบริหารพรรคไทยรักไทย
พิมล ศรีวิกรม์ เกิดเมื่อวันที่ 14 เมษายน พ.ศ. 2507 เป็นลูกชายของนายเฉลิมพันธ์ และคุณหญิงศศิมา ศรีวิกรม์ ที่มีรากฐานทางธุรกิจ ทางการเมืองมั่นคงครอบครัวหนึ่ง เริ่มตั้งแต่คุณพ่อของเขาที่เป็นนักการเมือง สังกัดพรรคประชาธิปัตย์ และลาออกมาตั้งกลุ่ม ""10 มกราฯ"" ปี 2530 ช่วงปลายรัฐบาลพล.อ.เปรม ติณสูลานนท์
ส่วนคุณแม่ของผศ.พิมล ถือเป็นแม่บ้าน ที่คอยสนับสนุนทางการเมือง มีธุรกิจโรงเรียนศรีวิกรม์ สอนตั้งแต่ระดับประถม มัธยม และเปิดสอน ถึงระดับการบริหารธุรกิจ รวมทั้งธุรกิจโรงแรม ธุรกิจอสังหาริมทรัพย์ และบริษัทต่างๆมากมาย แต่การดำเนินบริษัทมาถึง ปี 2540 ก็ได้รับผลกระทบจากเหตุการณ์ลดค่าเงินบาท ทำให้ธุรกิจครอบครัว ได้รับผลกระทบสาหัส
ผศ.พิมล ทายาทตระกูลศรีวิกรม์ ได้ก้าวเข้าสู่การเมือง เป็นเลขาส่วนตัว ดร.สมคิด จาตุศรีพิทักษ์ ครั้งแรก เมื่อพรรคไทยรักไทยลงเลือกตั้งปี 2544 และตัวผศ.พิมลเอง ลงเลือกตั้งในนามส.ส.เขต เมื่อ 2 เมษายน พ.ศ. 2549 พรรคไทยรักไทย เขต 18 กรุงเทพมหานคร ได้คะแนนเสียง 3,151 คะแนน ไม่ลงคะแนนเสียง 3,234 บัตรเสีย 164
ผศ.พิมล ถือว่าเป็นนักการเมืองหนุ่มวัยแรงคนหนึ่ง หลังจากติดตาม ดร.สมคิด ทำให้ตัวเขาได้บ่มเพาะวิชาความรู้ทั้งที่เรียนมา และการถ่ายถอดงานทางการเมืองมาจากผู้เป็นพ่อ และมาจากการร่วมงานการเมืองเคียงข้าง ดร.สมคิด มานานหลายปี
หลังจากช่วงรัฐประหาร 19 กันยายน พ.ศ. 2549 ผศ.พิมล ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549 และได้เข้าไปช่วย ดร.สมคิด จาตุศรีพิทักษ์ ก่อตั้งกลุ่มธรรมาธิปไตย และภายหลังได้เข้าร่วมกลุ่มกับนายสุวัจน์ ลิปตพัลลภ ตั้งเป็นพรรครวมใจไทยชาติพัฒนา ต่อมาในปี พ.ศ. 2555 ได้สมัครเข้าเป็นสมาชิกพรรคเพื่อไทย
รายนามผู้ประกาศข่าวและผู้รายงานข่าว สถานีโทรทัศน์ไอทีวี
"สำหรับรายนามผู้ประกาศและรายงานข่าวของสถานีฯในยุคปัจจุบัน ดูรายละเอียดได้ที่ รายนามผู้ประกาศข่าวและผู้รายงานข่าว สถานีโทรทัศน์ไทยพีบีเอส"
รายนามอดีตผู้ประกาศข่าวและผู้รายงานข่าว สถานีโทรทัศน์ไอทีวี/ทีไอทีวี เรียงชื่อตามลำดับอักษร
หมายเหตุ
เมลิอัน
เมลิอัน หรือ เมเลียน () เป็นเทพีไมอาร์องค์หนึ่ง ปรากฏในปกรณัมชุดมิดเดิลเอิร์ธของ เจ. อาร์. อาร์. โทลคีน เรื่อง ซิลมาริลลิออน ตำนานบุตรแห่งฮูริน กวีนิพนธ์ชุดลำนำแห่งเลย์ธิอัน และกวีนิพนธ์ตำนานบุตรแห่งฮูริน มีบทบาทในฐานะผู้นำเชื้อสายแห่งเทพ (ไอนัวร์) มาสู่แผ่นดินมิดเดิลเอิร์ธ และเป็นมารดาของลูธิเอน ทินูเวียล อำนาจของเมลิอันช่วยปกป้องอาณาจักรเอลฟ์จากการรุกรานของมอร์ก็อธได้ชั่วระยะเวลาหนึ่ง ครั้นเมื่อนางจากไปอำนาจนั้นก็เสื่อมสลาย และเป็นอันสิ้นสุดอาณาจักรเอลฟ์ทั้งปวง
เมลิอันเป็นไมอาร์องค์หนึ่งซึ่งเป็นญาติของเทพียาวันนา นางรับใช้เทพีวานาและเอสเต มีหน้าที่คอยดูแลอุทยานของเทพีเอสเต คราวหนึ่งนางมายังมิดเดิลเอิร์ธเพื่ออภิบาลรักษาต้นไม้และสิ่งมีชีวิตบนมิดเดิลเอิร์ธที่หลับใหลอยู่ภายใต้แสงดาวริบหรี่ นางได้พบกับธิงโกล กษัตริย์แห่งเอลฟ์ชาวเทเลริ ขณะที่เขาเดินทางไปเยี่ยมฟินเวผู้เป็นสหาย ซึ่งเดินทางล่วงหน้าไปคอยอยู่ริมชายฝั่งตะวันตกของเบเลริอันด์ระหว่างการเดินทางครั้งใหญ่ของพวกเอลฟ์ไปยังอามัน เมลิอันและธิงโกลตกหลุมรักกันทันทีที่เห็นหน้า และยืนนิ่งอยู่ในป่านันเอลม็อธเป็นเวลาหลายปีด้วยตกอยู่ในมนตร์เสน่ห์ เป็นเหตุให้ชาวเทเลริส่วนหนึ่งเฝ้าค้นหาและไปไม่ทันการเดินทางข้ามทะเล ต้องตกค้างอยู่บนแผ่นดินเบเลริอันด์ กลายเป็นชาวซินดาร์ภายใต้การปกครองของธิงโกลและเมลิอันในเวลาต่อมา
เมลิอันให้กำเนิดธิดาแก่ธิงโกล ชื่อว่าลูธิเอน อันเป็นบุตรแห่งอิลูวาทาร์ที่งดงามที่สุดตลอดทุกยุคทุกสมัย ครั้นเมื่อมอร์ก็อธหนีจากวาลินอร์มายังมิดเดิลเอิร์ธ ได้ใช้อำนาจทำลายเอลฟ์และสิ่งมีชีวิตต่างๆ บนมิดเดิลเอิร์ธไปมาก เมลิอันจึงใช้อำนาจของตนสร้าง "ข่ายเวทย์แห่งเมลิอัน" ครอบคลุมดินแดนภายในอาณาจักรโดริอัธไว้ ทำให้คนภายนอกที่ไม่ได้รับอนุญาตจากเมลิอันหรือธิงโกลจะไม่มีทางค้นพบเส้นทางเข้าสู่อาณาจักรได้เลย เว้นไว้เพียงครั้งเดียวคือการที่เบเรนชาวมนุษย์ สามารถเล็ดรอดผ่านตาข่ายเวทย์เข้ามาได้ด้วยอำนาจของโชคชะตาที่ยิ่งใหญ่กว่าอำนาจของเมลิอัน
เมลิอันยังเป็นมารดาบุญธรรมของ ทูริน บุตรมนุษย์ ซึ่งมอร์เวนผู้มารดาส่งตัวมาขออยู่ในอุปถัมภ์ของธิงโกล นางยังได้มอบ "เลมบัส" ซึ่งเป็นเสบียงเดินทางของพวกเอลฟ์ที่ไม่เคยให้คนนอกเผ่าพันธุ์มาก่อน ให้แก่ทูรินด้วย แสดงถึงความเมตตาที่มีให้แก่ทูรินอย่างที่สุด
เมื่อทั้งลูธิเอนและธิงโกลสิ้นชีวิตจากไป เมลิอันก็สลายร่างของตนแล้วหวนกลับคืนแผ่นดินอามัน ร่ำไห้อาลัยถึงคนทั้งสองอยู่ในท้องพระโรงแห่งการรอคอยของมานดอส ไม่มีเรื่องราวในตำนานใดกล่าวถึงนางอีก
พลิกแผนโฉด หักโคตรจารชน
พลิกแผนโฉด หักโคตรจารชน ภาพยนตร์แนว ระทึกขวัญ เริ่มออกฉายเมื่อวันที่ 28 มกราคม ค.ศ. 2003
แฮปปี้เบิร์ธเดย์ (ภาพยนตร์)
แฮปปี้เบิร์ธเดย์ () เป็นภาพยนตร์ไทยแนวโรแมนติก-ดราม่า ที่ออกฉายวันที่ 18 ธันวาคม พ.ศ. 2551 สร้างและจัดจำหน่ายโดยโมทีฟ พลัส (เดิมคือ โมโนฟิล์ม) กำกับโดยพงษ์พัฒน์ วชิรบรรจง นำแสดงโดย อนันดา เอเวอริ่งแฮม, ฉายนันทน์ มโนมัยสันติภาพ มีเรื่องราวเกี่ยวกับชายหนุ่ม "เต็น" (อนันดา) และหญิงสาว "เภา" (ฉายนันทน์) ที่รู้จักกันกันผ่านตัวหนังสือ ในหนังสือท่องเที่ยวที่เต็มไปด้วยข้อความที่ถูกเขียนส่งต่อให้กันและกัน โดยพวกเขาไม่เคยพบหน้ากัน ภาพยนตร์เรื่องนี้ใช้เวลาถ่ายประมาณ 3 เดือน ส่วนใหญ่ถ่ายทำที่แม่ฮ่องสอนเป็นหลัก
ภาพยนตร์เรื่องนี้ยังมีเพลงประกอบ ชื่อ "เธอคือความฝัน" เพลงเก่าของวงพราว นำกลับมาทำใหม่โดยพราวเองและร่วมร้องกับเอิ้ล สตูดิโอโตโม่
"แฮปปี้เบิร์ธเดย์" เปิดตัวในสัปดาห์แรก รวมรายได้จากรอบพิเศษ 20.2 ล้านบาท มากกว่าการเปิดตัวผลงานเมื่อปีก่อนอย่าง "Me Myself ขอให้รักจงเจริญ" ผลงานกำกับภาพยนตร์เรื่องแรกของพงษ์พัฒน์ ที่เปิดตัวไปได้ 12.1 ล้านบาท ภาพยนตร์ทำรายได้รวม 42.40 ล้านบาท
อภินันท์ บุญเรืองพะเนา พูดถึงภาพยนตร์เรื่องนี้ว่า "ที่หนังเรื่องนี้มอบให้กับคนดู ทั้งเนื้อเรื่องที่ซาบซึ้งกินใจ มุมกล้องสวยๆ เพลงประกอบเพราะๆ ของวงพราว... รวมไปจนถึงบทบาทการแสดงของอนันดาที่ควรค่าแก่การยกย่อง หนังเรื่องนี้ก็ยังมีส่วนบกพร่องอยู่บ้างในบางจุด"
นพปฎล จาก "นิตยสารเอนเตอร์เทน" วิเคราะห์การเล่าเรื่องว่า หนังแบ่งออกเป็นสองส่วน "ส่วนแรก หนังขายเสน่ห์ ความน่ารัก ภาพลักษณ์ ส่วนที่สองคืองานขายการแสดง ในภาคดราม่าหนัก ๆ"
ปฐมพงศ์ วงศ์ยาธรจิต นักร้องลูกทุ่งในกลุ่มศิลปินช้างเผือก ของคลื่นลูกทุ่งมหานคร ได้ออกมาประท้วงกลางงานประกาศผลและมอบรางวัลภาพยนตร์ไทย ชมรมวิจารณ์บันเทิง ประจำปี 2551 ว่าภาพยนตร์เรื่องนี้ไม่สมควรได้รับรางวัล เนื่องจากเป็นงานสร้างที่ออกมาไม่สวยดีนัก การดำเนินเรื่องไม่กระชับ สมควรจะเป็นภาพยนตร์ฟอร์มเล็กมีต้นทุนต่ำมากกว่า โดยฝากความหวังให้การตัดสินของชมรมวิจารณ์บันเทิงรวมถึงสถาบันต่างๆ เป็นไปอย่างบริสุทธิ์ยุติธรรม ผลงานที่ได้รางวัลก็จะได้รับความเชื่อถืออย่างแท้จริง ทางด้าน อนันดา เอเวอริ่งแฮม ผู้ได้รับรางวัลนักแสดงนำชายยอดเยี่ยมก็ไม่รู้สึกตกใจที่มีคนออกความเห็นเช่นนี้ เพราะทุกคนมีสิทธิในการแสดงความคิดเห็นหรือเรียกร้องกันได้ เพียงขอให้มีวิจารณญาณไว้ก่อน แต่ไม่ควรไปเกี่ยวข้องกับการเมือง
อาร์ยูทีวี
สถานีโทรทัศน์มหาวิทยาลัยรามคำแหง () หรือ อาร์ยู ทีวี () คือ โทรทัศน์ผ่านดาวเทียมของมหาวิทยาลัยรามคำแหง เริ่มทำการออกอากาศผ่านดาวเทียมไทยคมในช่วงประมาณปี พ.ศ. 2549 แต่ก่อนหน้านี้ก็ได้มีโทรทัศน์ที่ออกอากาศภายในมหาวิทยาลัยอยู่แล้ว ซึ่งรายการต่าง ๆ ก็เป็นการประชาสัมพันธ์ข่าวสารของมหาวิทยาลัยรามคำแหงและส่งเสริมความรู้และวิชาเรียนต่าง ๆ
ขณะนี้ส่งสัญญาณออกอากาศอยู่ 2 ช่อง ได้แก่
เมื่อถึงเวลา 18:00 น. (8:00 น. ในวันเสาร์-อาทิตย์) เริ่มออกอากาศอาณัติสัญญาณเตรียมเคารพธงชาติของ โทรทัศน์รวมการเฉพาะกิจแห่งประเทศไทย ต่อจากนั้นเริ่มเพลงชาติไทยและไอเดนท์แรกของสถานี ต่อจากนั้นจะเป็นการประกาศเปิดสถานีโดยปาวิณี ยืนยงวนานนท์ ต่อจากนั้น เริ่มไอเดนท์ที่ 2 และเริ่มรายการแรก
ลีโอ พุฒ
ลีโอ พุฒ มีชื่อจริงตามบัตรประจำตัวประชาชน ว่า พุฒิพงศ์ ศรีวัฒน์ (1 เมษายน พ.ศ. 2519 - ) เป็นนักร้อง นักแสดง และพิธีกรชาวไทย เข้าสู่วงการบันเทิง โดยการแสดงมิวสิควีดีโอเพลง "SORRY" ของ พาเมล่า เบาว์เด้น และเคยออกผลงานอัลบั้มในสังกัด แกรมมี่ และอีกทั้งยังเป็นอดีตสมาชิกวง Room 99 ชาวไทย
จบการศึกษาระดับมัธยมศึกษาปลายจากโรงเรียนสุรศักดิ์มนตรี และในปี 2542 ลีโอ พุฒ เคยเข้ารับราชการทหาร 1 ปี สังกัดกองพันทหารราบ มณฑลทหารบกที่ ๑๑ ชีวิตครอบครัว เคยสมรสกับ เบส - จันทร์พิมพ์(อดีตสมาชิกวง เอลิน เบส) เมื่อปี พ.ศ. 2552 มีบุตรชายเพียงคนเดียว ชื่อ "คีตะ"
ในวันที่ 8 พฤษภาคม 2558 หลังจากที่มีข่าวว่า ลีโอ พุฒ แยกทางกับภรรยา ซึ่งก็ได้ออกมาชี้แจงประเด็นดังกล่าวว่าที่ไม่ค่อยถ่ายภาพด้วยกันกับภรรยา เพราะแยกย้ายกันอยู่คนละบ้าน เพราะโรงเรียนของน้องคีตะอยู่ใกล้กับบ้านของภรรยาของลีโอ พุฒมากกว่าจึงทำให้ต้องแยกทางกันอยู่
ลีโอ พุฒ เคยสมรสกับ เบส - จันทร์พิมพ์ ราชวงศ์เมือง เมื่อวันที่ 14 กุมภาพันธ์ พ.ศ. 2552 หลังคบหาดูใจกัน 2 ปี มีบุตรเพียงคนเดียว เป็นบุตรชายชื่อ "คีตะ" ปัจจุบัน เลิกราแล้ว เมื่อปี พ.ศ. 2558 หลังจากใช้ชีวิตคู่มานานทั้งหมด 6 ปี เนื่องจากทัศนคติไม่ตรงกัน ,
ยูนิคอร์น จาบุ
ยูนิคอร์น จาบุ (Unicorn Jabu, 一角獣星座の邪武, Yunikōn no Jabu?) หนึ่งในบรอนซ์เซนต์ในเรื่องเซนต์เซย่า เป็นหนึ่งในบรอนซ์เซนต์ผู้พ่ายแพ้ในศึกกาแล็คเซี่ยน วอรส์
จาบุเป็นหนึ่งในเด็กกำพร้าของมูลนิธิแกรนด์เช่นเดียวกับเซย่า จาบุไม่ถูกกับเซย่ามาตั้งแต่เด็ก ๆ เพราะคุณหนูซาโอริในวัยเด็กชอบรังแกเด็กกำพร้าอยู่บ่อย ๆ โดยเฉพาะเด็กที่หัวดื้ออย่างเซย่า แต่จาบุจะรับใช้คุณหนูตลอด เช่น ยอมให้ขี่หลังเป็นม้า และถูกเฆี่ยนตีจนเนื้อตัวถลอกปอกเปิก
หลังได้ไปฝึกวิชาสำเร็จมาแล้ว เมื่อกลับมาญี่ปุ่นวันแรก จาบุได้พบกับเซย่า และได้ประฝีมือกับเซย่า จาบุดูเหมือนว่าจะมีฝีมือเหนือกว่าเซย่า จนทำให้บรรดาสื่อมวลชนตกตะลึงกับพลังของสิ่งที่เรียกว่าเซนต์ แต่ว่าแท้จริงแล้วเซย่าเองต่างหากที่สามารถปลดกล่องคล็อธของจาบุลงได้
ในศึกกาแล็คเซี่ยน วอรส์ รอบแรกจาบุสามารถเอาชนะไลโอเน็ต บันลงได้ (ในอะนิเมะ การต่อสู้ของคู่นี้นับเป็นการต่อสู้ครั้งในเรื่องด้วยซ้ำ และจาบุใช้เขาพุ่งชนที่ท้องของบัน) รอบที่สอง จาบุต้องพบกับอันโดรเมด้า ชุน จาบุประมาทชุนหาว่าชุนน่าจะไปเป็นดารามากกว่าเซนต์ ชุนไม่อยากสู้กับจาบุ และพยายามเตียนจาบุถึงเรื่องศัตรูที่มองไม่เห็นอยู่ (ฟีนิกซ์ อิคคิ) แต่จาบุไม่ฟัง จาบุพยายามโจมตีชุนทุกทางไม่เว้นแม้แต่ทางอากาศ แต่ก็ถูกโซ่อันโดรเมด้าโจมตีกลับไปจนพ่ายแพ้ในที่สุด
ในศึก 12 ปราสาท จาบุปรากฏกายอีกครั้งพร้อมบรรดาบรอนซ์เซนต์ที่พ่ายแพ้ในศึกกาแล็คเซี่ยน วอรส์ อีก 4 คน ในขณะที่พวกเซย่าอยู่ที่ปราสาทคนยิงธนูของซาจิทาริอัส ไอโอลอส เพื่อให้ความคุ้มครองคิโด ซาโอริ ที่ถูกลูกธนูทองคำของซาจิทา เทรมี่ สลบอยู่ จาบุบอกว่าตนเองกลับไปขอฝึกวิชากับอาจารย์เพิ่มเติมและเอาใจช่วยพวกเซย่าให้ฝ่าฟันไปให้ถึงตัวเคียวโกให้ได้
ตอนที่เซย่ากำลังสู้อยู่กับเจมินี่ ซากะอยู่นั้น ขณะที่เซย่ากำลังจะแพ้ ทุกคนพยายามเอาใจช่วย รวมทั้งจาบุด้วยที่ส่งพลังคอสโม่ให้กับเซย่าพร้อมกับบรอนซ์เซนต์คนอื่น ๆ จนในที่สุดเซย่าก็สามารถเอาชนะซากะได้
ในภาคเจ้านรกฮาเดส จาบุปรากฏกายขึ้นมาด้วยท่าไม้ตาย ยูนิคอร์น แกลล็อป จัดการกับบรรดาผู้บุกรุกเข้ามาในแซงค์ทัวรี่โดยที่ไม่รู้ว่าเป็นใคร มนุษย์หรือผี และในตอนท้ายจาบุก็ได้รวมพลังคอสโม่กับคนอื่น ๆ เพื่อช่วยปกป้องเซกะพี่สาวที่หายสาบสูญไปนานของเซย่าจากการทำร้ายของทานาทอส
จาบุ ได้เปิดฟาร์มเลี้ยงม้าในประเทศแห่งหนึ่ง โดยจาบุได้ตั้งชื่อฟาร์มของเขาว่า "JAB" พร้อมกับเป็นอาจารย์ฝึกวิชาชั่วคราวของ ไลโอเน็ต โซมะ
คล็อธของจาบุเป็นคล็อธรูปม้าเขาเดียว หรือ ม้ายูนิคอร์น
คล็อธยูนิคอร์นของจาบุในฉบับมังงะระหว่างภาค 12 ปราสาท กับภาคเจ้านรก ฮาเดส นั้นไม่เหมือนกัน โดยภาคเจ้านรก ฮาเดส ได้มีคล็อธตรงส่วนขาเพิ่มขึ้นทั้งที่ไม่มีภาคแรก ทั้ง ๆ ที่คล็อธยูนิคอร์นก็ไม่เคยได้รับการซ่อมแซมหรือดัดแปลงเหมือนกับของพวกเซย่า
ไฮดรา อิจิ
ไฮดรา อิจิ (Hydra Ichi, 海ヘビ星座の市, Hidora no Ichi?) บรอนซ์เซนต์ในเซนต์เซย่า เป็นหนึ่งในบรรดาบรอนซ์เซนต์ที่พ่ายแพ้ในศึกกาแล็คเซี่ยน วอรส์
ไฮดรา อิจิ เป็นหนึ่งในบรรดาเด็กกำพร้าของมูลนิธิแกรนด์ที่ถูกส่งไปฝกวิชาเพื่อฝึกฝนเป็นเซนต์ตามสถานที่ต่าง ๆ ทั่วโลก สำหรับสถานที่อิจิได้จับฉลากไปนั้นคือ ทะเลสาบโฮสุซ ประเทศฟินแลนด์ และอิจิเป็นเซนต์คนที่ 8 ที่กลับมาถึงญี่ปุ่น
ในศึกกาแล็คเซี่ยน วอรส์ อิจิได้พบกับเฮียวงะ อิจิดูถูกเฮียวงะที่เฮียวงะเป็นลูกครึ่งญี่ปุ่น-รัสเซีย ท้าไม้ตายของอิจิที่ใช้นั้นเรียกเสียงฮือฮาจากคนดูได้ เพราะดูแล้วเหมือนมีการเคลื่อนไหวเหมือนงู อิจิสามารถฝากเขี้ยวไว้ที่หน้ากากคล็อธของเฮียวงะได้ ซึ่งเขี้ยวนี้หลุดมาจากคล็อธมือของอิจิ และสามารถงอกใหม่ทดแทนได้ตลอด
แต่อิจิก็ไม่สามารถทำอะไรเฮียวงะได้ กลับถูกเฮียวงะใช้คอสโม่ความเย็นเข้าเล่นงานจนแขนแข็งเป็นน้ำแข็ง และพ่ายแพ้ไปในที่สุด
หลังจากศึกนี้ อิจิกลับไปฝึกวิชาเพิ่มเติมอีก และกลับมาที่แซงค์ทัวรี่พร้อมกับพวกยูนิคอร์น จาบุ เพื่อให้ความคุ้มครองคิโด ซาโอริ และส่งคอสโม่ช่วยเซย่าจนเอาชนะเจมินี่ ซากะได้ในที่สุด
ตอนต้นของภาคเจ้านรก ฮาเดส อิจิเดินลาดตระเวนไปรอบ ๆ แซงค์ทัวรี่พร้อมกับวูล์ฟ นาจิ อิจิเป็นคนตบหัวพลทหารที่หลับยาม พร้อมย้ำให้ดูแลความปลอดภัยให้เข้มแข็ง จากนั้นก็ได้พบกับผู้บุกรุกที่ไม่รู้ว่าเป็นมนุษย์หรือผีกันแน่ ทั้งอิจิและนาจิพยายามเข้าต่อสู้แต่ไม่อาจทำอะไรได้ จนกระทั่งจาบุเข้ามาช่วย และได้ช่วยปล่อยพลังคอสโม่คุ้มครองเซกะพี่สาวที่หายสาบสูญไปนานของเซย่า
อิจิ ได้เข้าโรงเรียนPalaestra ในฐานะนักเรียนของโรงเรียน โดยอิจิเป็นนักเรียนเพียงคนเดียวที่อายุมากที่สุดในโรงเรียน ต่อมา เมื่อโรงเรียนได้ล่มสลายและปิดตัวลง อิจิได้ออกเดินทางเพื่อค้นหาพลังธาตุในคอมโมของตน จนกระทั่งเขาได้เข้าร่วมกับ "คาลัม ไมเคิลแองเจนโล" เพื่อเลื่อนระดับตนเองเป็นซิลเวอร์เซนต์
คล็อธของอิจิเป็นรูปไฮดรา ซึ่งเป็นงูขนาดใหญ่มี 9 หัว ในเทพปกรณัมกรีก ที่ถูกฆ่าโดยเฮอร์คิวลีส
อิจิเป็นตัวละครที่มีความโดดเด่นมากในเรื่องลักษณะ เพราะมีดวงตาสีดำโดยไม่มีแววตา และไว้ผมทรงโมฮ็อกตั้งแต่เด็ก
แบร์ เงกิ
แบร์ เงกิ (Bear Geki, 大熊星座の檄, Beā no Geki?, เงกิ หมายถึง คำประกาศ) ตัวละครในเซนต์เซย่า เป็นหนึ่งในบรอนซ์เซนต์ที่พ่ายแพ้ในศึกกาแล็คเซี่ยน วอรส์
เงกิเป็นหนึ่งในเด็กกำพร้าของมูลนิธิแกรนด์ที่ถูกส่งไปฝึกฝนเพื่อเป็นเซนต์ สำหรับที่สถานที่ที่เงกิถูกส่งไปนั้น คือ เทือกเขาร็อกกี้ ในทวีปอเมริกาเหนือ เงกิเป็นผู้ที่มีรูปร่างใหญ่โต มีกำลังแขนที่แข็งแกร่ง เมื่อกลับมาในศึกกาแล็กเซี่ยน วอรส์ เงกิจับฉลากได้เจอกับเซย่า
เงกิใช้ท่าไม้ตายฮักกิ้ง แบร์ โดยใช้แขนสองข้างบีบเซย่าจนชุดคล็อธแตกละเอียด ท่ามกลางการลุ้นระทึกของคนดูรอบเวที โดยสกอร์บอร์ดบอกถึงพลังที่เพิ่มขึ้นเรื่อย ๆ ของเงกิ แต่ขณะที่เซย่ากำลังจะหมดสติ เซย่าได้เพิ่มพลังคอสโม่ขึ้น และเป็นฝ่ายทำลายแขนของเงกิและเอาชนะเงกิไปได้ในที่สุด
จากนั้นเงกิขอตัวเดินทางไปกลับฝึกฝนวิชาเพิ่มเติม และกลับมาอีกเพื่อคุ้มครองคุณหนูซาโอริในศึก 12 ปราสาท เงกิเป็นผู้กลับไปเอาชุดคล็อธซาจิทาริอัสที่คุณหนูซาโอริเจตนาจะนำกลับคืนไปให้แก่ไอโอลอสที่ปราสาทคนยิงธนู ในระหว่างที่เซย่าสู้กับเจมินี่ ซากะ เงกิก็ส่งพลังคอสโม่ไปช่วยเหลือเซย่าพร้อมกับพวกจาบุ
ในภาคเจ้านรก ฮาเดส เงกิเป็นหนึ่งในผู้ที่ปกป้องเซกะพี่สาวของเซย่าให้รอดพ้นจากการทำร้ายของทานาทอสอีกด้วย
เงกิ ได้สละแบร์คลอธของเขา และประกอบอาชีพเป็นอาจารย์สอนเหล่าเซนต์รุ่นใหม่ในPalaestra โดยเงกิเป็นอาจารย์ที่ปรึกษาของโคกะและโซมะ
คล็อธของเงกิ ชื่อชุด แบร์คล็อธ เป็นรูปหมี
วูล์ฟ นาจิ
วูล์ฟ นาจิ (Wolf Nachi, 狼星座の那智, Urufu no Nachi?) ตัวละครในเรื่องเซนต์เซย่า เป็นหนึ่งในบรอนซ์เซนต์ที่พ่ายแพ้ในศึกกาแล็คเซี่ยน วอรส์
นาจิถูกส่งไปฝึกวิชายัง บอลลี่ฮิลล์ ไลบีเรีย เมื่อกลับมาญี่ปุ่น นาจิได้จับฉลากพบกับฟีนิกซ์ อิคคิ แต่อิคคิยังไม่กลับมา ทางผู้จีดจึขอเลื่อนคู่ระหว่างนาจิกับอิคคิไปก่อน แต่แล้วจู่ ๆ อิคคิก็ปรากฏตัวขึ้น ชุนน้องชายแท้ ๆ ของอิคคิแสดงเจตนาว่าต้องการจะสู้กับอิคคิพี่ชายตนเองเอง อิคคิได้ทำร้ายชุนจนบาดเจ็บ แล้วจู่ ๆ นาจิก็กระโดดขึ้นเวทีพบกับอิคคิ นาจิใช้ท่าไม้ตายกระแทกใส่อิคคิ จนดีใจคิดว่าสามารถเอาชนะอิคคิได้แล้ว แต่อิคคิกลับยืนเฉยและใช้หมัดภาพลวงตาใส่อิจิ อิจิจึงเห็นภาพลวงตาในจินตนาการของตัวเอง เห็นร่างของตัวเองถูกฉีกเป็นชิ้น ๆ จนยืนตะลึงไม่ขยับเขยื้อน และถูกอิคคิผลักเบา ๆ ด้วยนิ้วก็ลิ้มตึงแพ้ไป
หลังจากนั้น นาจิก็กลับไปฝึกวิชาเพิ่มเติมที่เดิม และกลับมาช่วยกันปกป้องคิโด ซาโอริ จากการถูกทำร้ายโดยซิลเวอร์เซนต์ ซาจิตต้า เทรมี่ ในตอนท้ายก็ได้ร่วมกันส่งพลังคอสโม่ไปให้แก่เซย่าจนสามาราถเอาชนะเจมินี่ ซากะ ไปในที่สุด
ในภาคเจ้านรก ฮาเดส นาจิได้เดินลาดตระเวนไปรอบ ๆ แซงค์ทัวรี่พร้อมกับไฮดรา อิจิ ทั้งคู่พบกับผู้บุกรุกลึกลับที่ไม่อาจสามารถทำอะไรได้ จนกระทั่งยูนิคอร์น จาบุ โผล่เข้ามาช่วย
คล็อธของนาจิเป็นรูปหมาป่า ชื่อ วูล์ฟคล็อธ
ไลโอเน็ต บัน
ไลโอเน็ต บัน (Lionet Ban, 子獅子星座の蛮, Raionetto no Ban?) ตัวละครในเรื่องเซนต์เซย่า เป็นหนึ่งในบรรดาบรอนซ์เซนต์ที่พ่ายแพ้ในศึกกาแล็คเซี่ยน วอร์ส
ไลโอเน็ต บัน อาจเรียกได้ว่าเป็นตัวละครที่มีบทบาทน้อยที่สุดในเรื่องนี้เลยก็ว่าได้ จนแทบจะไม่มีบทพูดเสียด้วยซ้ำ ทั้ง ๆ ที่บันปรากฏตัวเป็นเซนต์คนแรกในเรื่องด้วย (ในอะนิเมะ บันกำลังต่อสู้ในศึกกาแล็คเซี่ยนวอรส์กับยูนิคอร์น จาบุ และโดนจาบุใช้เขาพุ่งชนที่ท้อง) ในฉบับมังงะ บันพ่ายแพ้แก่จาบุในรอบแรก โดยที่ผู้อ่านไม่ได้เห็นฉากการต่อสู้ของทั้งคู่เลย
ในฉบับมังงะ มาซามิ คุรุมาดะผู้สร้างสรรค์การ์ตูนเรื่องนี้ได้ให้มุขตลกแก่บันว่า ""ฮ่าฮ่าฮ่า ได้พูดแล้ว"" ในขณะที่บันใช้ฆ่าไม้ตาย ไลโอเน็ต บอมเบอร์ ใส่แก่บรรดาพลทหารที่เข้ามาคุกคามคุณหนูคิโด ซาโอริ ที่นอนสลบอยู่หน้าปราสาทแกะขาว ในศึก 12 ปราสาท
หลังจากนั้น ไลโอเน็ต บัน ก็มีบทบาทเฉกเช่นบรอนซ์เซนต์คนอื่น ๆ อีก 4 คนที่เหลือที่พ่ายแพ้ในศึกกาแล็คเซี่ยน วอรส์
คล็อธของบันเป็นรูปสิงโตเล็ก หรือ ลูกสิงโต
คาเมเลียน จูน
คาเมเลียน จูน (Chameleon Juné, カメレオン星座のジュネ, Kamereon-seiza no June?) ตัวละครในเรื่องเซนต์เซย่า เป็นหนึ่งในบรอนซ์เซนต์ ซึ่งมีทั้งหมด 11 คน
คาเมเลียน จูน เป็นเซนต์ผู้หญิงจึงต้องสวมหน้ากาก บทบาทของจูนมีน้อยมาก โดยเป็นเซนต์อีกคนที่ฝึกฝนวิชาที่เกาะอันโดรเมด้าพร้อมกับชุน จูนคอยห่วงใยชุนตลอดเวลา จากการสอนอย่างเข้มงวดของเซฟิอุส ไดดารอส (หรือ อัลบิโอเร ในแบบอะนิเมะ) ซิลเวอร์เซนต์ผู้เป็นอาจารย์ของทั้งคู่
จูนปรากฏตัวที่ญี่ปุ่นเพื่อห้ามปรามชุนไม่ให้ไปที่แซงค์ทัวรี่ เพราะอาจารย์ไดดารอสนั้นถูกโกลด์เซนต์ พิสซิส อโฟรดิตี้ ฆ่าตายเสียแล้ว แต่ชุนได้ชกที่ท้องของจูนเพื่อให้สลบ และอุ้มร่างที่หมดสติของจูนฝากไว้ที่มูลนิธิแกรนด์โดยขอกับคิโด ซาโอริ ซึ่งคุณหนูซาโอริก็อนุญาต
คล็อธของจูนเป็นรูปกิ้งก่าคามิเลี่ยน
ตัวละครของทั้งจูนและไดดารอส ถูกสร้างขึ้นมาเพื่อเสริมแก่ตัวละคร อันโดรเมด้า ชุน ให้สอดคล้องแก่ตำนานของเจ้าหญิงอันโดรเมด้าตามเทพปกรณัมกรีก ที่อันโดรเมด้าเป็นธิดาของกษัตริย์เซฟิอุสและราชินีแคสซิโอเปีย แห่งเอธิโอเปีย ท่าไม้ตายของจูนนั้นไม่ปรากฏแต่มีแส้เป็นอาวุธ
ออกซิน
ออกซิน () เป็นกลุ่มของฮอร์โมนพืชที่กระตุ้นการเจริญเติบโต ทำให้มีการแบ่งเซลล์และยืดตัวของเซลล์ การขนส่งออกซินภายในพืชเป็นการขนส่งอย่างมีทิศทาง
ออกซินเป็นฮอร์โมนที่แพร่กระจายทั่วไปในพืช มีเข้มข้นสูงที่เนื้อเยื่อเจริญ ตำแหน่งที่มีการสังเคราะห์ออกซิน ได้แก่เนื้อเยื่อเจริญบริเวณปลายยอดและปลายราก ใบอ่อน ช่อดอกที่กำลังเจริญ เมล็ดที่กำลังงอก เอ็มบริโอและผลที่กำลังเจริญ การสังเคราะห์ออกซินเกิดในเนื้อเยื่อที่มีอายุมากน้อยหรือไม่มีเลย สารตั้งต้นของการสังเคราะห์ออกซินในพืช คือกรดอะมิโนทริปโตแฟน (Trytophan) ออกซินที่พืชสร้างขึ้นมีสองแบบคือแบบอิสระ สามารถเคลื่อนที่ได้ดี กับอีกแบบหนึ่งเป็นแบบที่จับอยู่กับสารอื่นๆ ทำให้เคลื่อนที่ได้น้อยหรือไม่ออกฤทธิ์
เมื่อออกซินนำไปสู่การสร้างอวัยวะ ออกซินจะมีบทบาทสำคัญในการควบคุมพัฒนาการของพืช หากไม่มีการควบคุมด้วยฮอร์โมน พืชจะเป็นเพียงกลุ่มของเซลล์ที่คล้ายกัน การทำงานออกซินเริ่มขึ้นในตัวอ่อนของพืชที่ทิศทางการกระจายของออกซิน เกี่ยวข้องกับการกำหนดขั้วของเจริญเติบโตและการพัฒนา ซึ่งจะไปเป็นยอดและรากแรกเกิด ออกซินช่วยให้พืชรักษาขั้วของการเจริญเติบโตและการแตกกิ่งก้านได้ตลอดชีวิตของการเติบโต
หลักการสำคัญของการเกิดอวัยวะในพืชขึ้นอยู่กับการกระจายของออกซิที่ปลายยอด ซึ่งหมายความว่าออกซินผลิตมากที่ตายอด แพร่กระจายลงมาและลดการพัฒนาของตาข้างที่จะแข่งขันกับตายอดเพื่อแย่งแสงและสารอาหารที่เรียกการข่มของตายอดต่อตาข้าง (Apical dominance) โดยทั่วไปในพืช เมื่อมีตายอดอยู่ จะข่มการเจริญของตาข้างทำให้ตาข้างเติบโตช้า ถ้าตัดปลายยอดออก ตาข้างจะเติบโตได้ทันที การข่มของตายอดอาจมาจากส่วนยอดบดบังแสงไว้ทำให้ตาข้างได้รับแสงไม่เต็มที่
การกระจายของออกซินที่ไม่สม่ำเสมอ : ในการทำให้มีการเจริญเติบโตในส่วนที่ต้องการนั้น มันเป็นสิ่งจำเป็นที่ออกซินจะต้องทำงานในบริเวณนั้นมาก แม้ว่าจะไม่มีการสังเคราะห์ออกซินในทุกเซลล์ แต่แต่ละเซลล์ยังคงมีความสามารถในการสังเคราะห์ออกซินได้ และจะถูกกระตุ้นให้สร้างภายใต้เงื่อนไขที่เฉพาะ และยังมีการขนส่งออกซินเข้าสู่บริเวณที่ต้องการใช้ด้วย ในการขนส่งระยะทางไกล จะมีระบบเฉพาะที่มีทิศทางแน่นอนในการขนส่งระหว่างเซลล์ที่มีการควบคุม มันขึ้นอยู่ในการกระจายไม่สม่ำเสมอของตัวพาออกซินในเยื่อหุ้มเซลล์ซึ่งกำหนดให้ขนส่งออกซินในทิศทางที่ถูกต้อง การศึกษาในปี พ.ศ. 2549 พบโปรตีน PIN มีความสำคัญในการลำเลียงออกซิน .
การควบคุมการสร้างโปรตีน PIN ในเซลล์จะเป็นตัวกำหนดทิศทางของการขนส่งออกซินในการเพิ่มปริมาณออกซินในบริเวณนั้นให้ถึงจุดสูงสุด จุดสูงสุดของออกซินช่วยในการพัฒนาของยอดและราก เซลล์ที่อยู่รอบๆบริเวณนั้นเป็นเซลล์ที่มีออกซินต่ำ ใน "Arabidopsis" การมีออกซินปริมาณต่ำในผลจะมีความสำคัญต่อการพัฒนาของเนื้อเยื่อ. ในการสร้างดอกและผล การให้ออกซินแก่พืชที่มีดอกเพศผู้และเพศเมียแยกกันตั้งแต่ระยะแรกของการเจริญจะทำให้เกิดดอกเพศเมียมากขึ้น ละอองเรณูเป็นส่วนที่มีออกซินสูง สารสกัดจากละอองเรณูจะกระตุ้นการติดผลโดยไม่ต้องมีการถ่ายละอองเกสรที่เรียกว่าการเกิดผลลม (Parthenocarpy) ซึ่งเป็นผลที่ไม่มีเมล็ด และมีประโยชน์ทางการค้า